|  |  |
| --- | --- |
|  |  **ΝΟΜΟΣ ΠΟΥ ΠΡΟΒΛΕΠΕΙ ΓΙΑ ΤΟ ΕΠΑΓΓΕΛΜΑΤΙΚΟ ΣΧΕΔΙΟ ΣΥΝΤΑΞΙΟΔΟΤΙΚΩΝ ΩΦΕΛΗΜΑΤΩΝ ΤΩΝ ΥΠΑΛΛΗΛΩΝ ΤΗΣ ΚΡΑΤΙΚΗΣ ΥΠΗΡΕΣΙΑΣ ΚΑΙ ΤΟΥ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ ΠΕΡΙΛΑΜΒΑΝΟΜΕΝΩΝ ΚΑΙ ΤΩΝ ΑΡΧΩΝ ΤΟΠΙΚΗΣ ΑΥΤΟΔΙΟΙΚΗΣΗΣ (ΔΙΑΤΑΞΕΙΣ ΓΕΝΙΚΗΣ ΕΦΑΡΜΟΓΗΣ)**  |
|  |  |
|  | **ΚΑΤΑΤΑΞΗ ΑΡΘΡΩΝ** |
|  |  |
|  | **ΜΕΡΟΣ Ι - ΕΙΣΑΓΩΓΙΚΕΣ ΔΙΑΤΑΞΕΙΣ** |
|  | Προοίμιο. |
| Άρθρο |  |
| 1. | Συνοπτικός τίτλος. |
| 2. | Ερμηνεία. |
| 3. | Σκοπός και Εφαρμογή του παρόντος Νόμου.  |
|  | **ΜΕΡΟΣ ΙΙ - ΙΔΡΥΣΗ ΣΧΕΔΙΟΥ ΣΥΝΤΑΞΕΩΝ ΚΑΙ****ΕΙΔΙΚΟΥ ΤΑΜΕΙΟΥ ΚΑΤΑΒΟΛΗΣ ΣΥΝΤΑΞΙΟΔΟΤΙΚΩΝ ΩΦΕΛΗΜΑΤΩΝ** |
| 4. | Ίδρυση και έναρξη της ισχύος του Σχεδίου. |
| 5. | Πραγματική ημερομηνία εισόδου. |
| 6. | Δικαίωμα ένταξης στο Σχέδιο μόνιμου υπαλλήλου που επαναδιορίζεται στην κρατική υπηρεσία ή στον ευρύτερο δημόσιο τομέα. |
| 7. | Δικαίωμα επανένταξης στο Κυβερνητικό Σχέδιο Συντάξεων ή σχέδιο συντάξεων όμοιο με το κυβερνητικό. |
| 8. | Δικαίωμα ένταξης στο Σχέδιο των μόνιμων υπαλλήλων και εργοδοτουμένων αορίστου χρόνου που έχουν ήδη ενταχθεί σε Ταμείο Προνοίας. |
| 9. | Μεταφορά ποσού από Ταμείο Προνοίας στο Ειδικό Ταμείο. |
| 10. | Ίδρυση Ειδικού Ταμείου Καταβολής Συνταξιοδοτικών Ωφελημάτων. |
| 11. | Σκοπός ίδρυσης Ειδικού Ταμείου. |
| 12. | Πόροι του Ειδικού Ταμείου. |
| 13. | Χρέωση Ειδικού Ταμείου Καταβολής Συνταξιοδοτικών Ωφελημάτων. |
| 14. | Ποσοστό χρηματοδότησης. |
| 15. | Αναδρομική καταβολή ποσοστού χρηματοδότησης από μέλος του Σχεδίου. |
| 16. | Αναδρομική καταβολή ποσοστού χρηματοδότησης από τον εργοδότη. |
| 17. | Επενδύσεις. |
| 18. | Τεχνικά αποθεματικά. |
| 19. | Ετοιμασία ετήσιων οικονομικών καταστάσεων. |
| 20. | Δημοσίευση εκθέσεων και ετήσιων οικονομικών καταστάσεων στην Επίσημη Εφημερίδα της Δημοκρατίας. |
| 21. | Αναπροσαρμογή ποσοστού χρηματοδότησης. |
| 22. | Επιβολή χρεώσεων στους οργανισμούς του ευρύτερου δημόσιου τομέα. |
|  | **ΜΕΡΟΣ ΙΙΙ - ΣΥΝΤΑΞΕΙΣ ΚΑΙ ΑΛΛΑ ΩΦΕΛΗΜΑΤΑ** |
| 23. | Χορήγηση συνταξιοδοτικών ωφελημάτων. |
| 24. | Τα συνταξιοδοτικά ωφελήματα δεν εκχωρούνται. |
| 25. | Απαλλαγή από το φόρο εισοδήματος. |
| 26. | Συντελεστής σύνταξης και εφάπαξ ποσό.  |
| 27. | Περιπτώσεις χορήγησης συνταξιοδοτικών ωφελημάτων. |
| 28. | Αφυπηρέτηση εργοδοτουμένων αορίστου χρόνου, ειδικών αστυνομικών, συμβασιούχων υπαξιωματικών και αποφοίτων Δασικού Κολλεγίου. |
| 29. | Αφυπηρέτηση πριν από τη συμπλήρωση πενταετούς υπηρεσίας. |
| 30. | Ηλικία υποχρεωτικής αφυπηρέτησης. |
|  | **ΜΕΡΟΣ IV - ΘΕΜΕΛΙΩΤΙΚΗ ΚΑΙ ΣΥΝΤΑΞΙΜΗ ΥΠΗΡΕΣΙΑ** |
| 31. | Θεμελιωτική και συντάξιμη υπηρεσία. |
| 32. | Υπολογισμός συντάξιμης υπηρεσίας. |
| 33. | Επιστροφή Ταμείου Προνοίας και φιλοδωρήματος. |
| 34. | Εφαρμογή ειδικών διατάξεων σε σχέση με τα μέλη του Στρατού. |
| 35. | Αναγνώριση προηγούμενης υπηρεσίας. |
|  | **ΜΕΡΟΣ V - ΣΥΝΤΑΞΙΟΔΟΤΙΚΑ ΩΦΕΛΗΜΑΤΑ ΓΙΑ ΛΟΓΟΥΣ ΑΛΛΟΥΣ ΑΠΟ ΤΗΝ ΑΦΥΠΗΡΕΤΗΣΗ ΛΟΓΩ ΟΡΙΟΥ ΗΛΙΚΙΑΣ** |
| 36. | Σύνταξη σε περίπτωση κατάργησης θέσης ή αναδιοργάνωσης. |
| 37. | Αύξηση σύνταξης σε περίπτωση αφυπηρέτησης λόγω ασθένειας. |
| 38. | Τερματισμός υπηρεσίας για λόγους δημοσίου συμφέροντος. |
| 39. | Συνταξιοδοτικά ωφελήματα σε περίπτωση πειθαρχικής ποινής αναγκαστικής αφυπηρέτησης. |
| 40. | Αφυπηρέτηση λόγω αναίτιας υπηρεσιακής ανεπάρκειας ή ακαταλληλότητας. |
| 41. | Αφυπηρέτηση για ανάληψη δημοσίου λειτουργήματος. |
| 42. | Συνταξιοδοτικά ωφελήματα μελών του Σχεδίου που παραιτούνται από την κρατική υπηρεσία ή τον ευρύτερο δημόσιο τομέα με σκοπό να ασκήσουν επαγγελματική δραστηριότητα σε θεσμικό όργανο της Ευρωπαϊκής Ένωσης, σε άλλο κράτος μέλος ή σε διεθνή οργανισμό. |
| 43. | Δικαίωμα μεταφοράς συνταξιοδοτικών ωφελημάτων από το συνταξιοδοτικό καθεστώς των υπαλλήλων της κρατικής υπηρεσίας και του ευρύτερου δημόσιου τομέα στο συνταξιοδοτικό καθεστώς της Ευρωπαϊκής Ένωσης. |
| 44. | Δικαίωμα μεταφοράς συνταξιοδοτικών ωφελημάτων από το συνταξιοδοτικό καθεστώς της Ευρωπαϊκής Ένωσης στο συνταξιοδοτικό καθεστώς των υπαλλήλων της κρατικής υπηρεσίας και του ευρύτερου δημόσιου τομέα. |
| 45. | Οικειοθελής πρόωρη αφυπηρέτηση. |
| 46. | Αναλογιστική μείωση συντάξεων. |
| 47. | Σύνταξη σε περίπτωση αφυπηρέτησης λόγω αναπηρίας. |
| 48. | Φιλοδώρημα όταν το μέλος του Σχεδίου πεθάνει στην υπηρεσία ή μετά την αφυπηρέτησή του. |
| 49. | Συντάξεις σε εξαρτωμένους μέλους του Σχεδίου που πέθανε κατά την εκτέλεση του καθήκοντός του. |
| 50. | Συντάξεις σε εξαρτωμένους μέλους της Αστυνομίας ή μέλους της Πυροσβεστικής που πέθανε κατά την εκτέλεση του καθήκοντός του. |
|  | **ΜΕΡΟΣ VI - ΣΥΝΤΑΞΗ ΟΙΚΟΓΕΝΕΙΩΝ** |
| 51. | Εφαρμογή του Μέρους VI του παρόντος Νόμου. |
| 52. | Συντάξεις οικογενειών. |
| 53. | Σύνταξη χήρας. |
| 54. | Υπολογισμός σύνταξης χήρας. |
| 55. | Σύνταξη τέκνων. |
| 56. | Υπολογισμός και τρόπος καταβολής σύνταξης τέκνων. |
|  | **ΜΕΡΟΣ VII - ΠΟΙΚΙΛΕΣ ΔΙΑΤΑΞΕΙΣ** |
| 57. | Τιμαριθμική και γενική αύξηση των συντάξεων. |
| 58. | Μείωση ωφελημάτων περί Κοινωνικών Ασφαλίσεων Νόμων. |
| 59. | Αναπροσαρμογή του ύψους των απολαβών. |
| 60. | Μη εφαρμογή του Κανονισμού 46 των περί Στρατού της Δημοκρατίας (Προσλήψεις, Ιεραρχία, Προαγωγές και Τερματισμός Απασχόλησης Συμβασιούχων Υπαξιωματικών) Κανονισμών. |
| 61. | Εφαρμογή ειδικών διατάξεων σε σχέση με τα μέλη του ακαδημαϊκού προσωπικού Δημόσιου Πανεπιστημίου. |
| 62. | Βεβαίωση ζωής και αποδεικτικά μέσα. |
| 63. | Βεβαίωση υπηρεσίας. |
| 64. | Εξουσία για παράταση χρόνου. |
| 65. | Ημερομηνία έναρξη ισχύος του παρόντος Νόμου. |
|  | **ΜΕΡΟΣ VIII - ΠINAKEΣ** |
| Πίνακας 1 του παρόντος Νόμου. | Συντελεστές μετατροπής εφάπαξ ποσού σε σταθερό μηνιαίο ποσό. |
|  |  |
| Πίνακας 2 του παρόντος Νόμου. | Συντελεστές αναλογιστικής μείωσης συνταξιοδοτικών ωφελημάτων των μελών του Σχεδίου που αφυπηρετούν πριν το εκάστοτε όριο ηλικίας υποχρεωτικής αφυπηρέτησης. |
|  | **ΜΕΡΟΣ Ι - ΕΙΣΑΓΩΓΙΚΕΣ ΔΙΑΤΑΞΕΙΣ** |
|  |  |
| Προοίμιο. | Επειδή, σύμφωνα με το Πλαίσιο Συμφωνίας που συνομολογήθηκε μεταξύ της Κυβέρνησης και των Συνδικαλιστικών Οργανώσεων του Κρατικού Τομέα στις 20.5.2021 καθώς και τα όσα διαλαμβάνονται στο σχετικό Πλαίσιο Συμφωνίας που συνομολογήθηκε με τις Συνδικαλιστικές Οργανώσεις του Ευρύτερου Δημόσιου Τομέα στις 2.12.2021, η Κυβέρνηση δεσμεύτηκε για τη δημιουργία νέου Επαγγελματικού Σχεδίου Συνταξιοδοτικών Ωφελημάτων για τους υπαλλήλους της κρατικής υπηρεσίας και του ευρύτερου δημόσιου τομέα· |
|  |  |
|  | Η Βουλή των Αντιπροσώπων ψηφίζει ως ακολούθως: |
|  |  |
| Συνοπτικός τίτλος. | 1. Ο παρών Νόμος θα αναφέρεται ως ο περί Επαγγελματικού Σχεδίου Συνταξιοδοτικών Ωφελημάτων των Υπαλλήλων της Κρατικής Υπηρεσίας και του Ευρύτερου Δημόσιου Τομέα περιλαμβανομένων και των Αρχών Τοπικής Αυτοδιοίκησης (Διατάξεις Γενικής Εφαρμογής) Νόμος του 2022. |
|  |  |
| Ερμηνεία. | 2. Στον παρόντα Νόμο, εκτός αν από το κείμενο προκύπτει διαφορετική έννοια - |
|  |  |
|  | «αναλογιστής» σημαίνει εταίρο μέλος ενός από τα σώματα επαγγελματιών αναλογιστών που αναγνωρίζονται από το International Actuarial Association ή από το Actuarial Association of Europe· |
|  |  |
|  | «αναλογιστική μείωση» σημαίνει τη μείωση των συνταξιοδοτικών ωφελημάτων μέλους του Σχεδίου σε περίπτωση οικειοθελούς πρόωρης αφυπηρέτησης, έτσι ώστε τα ωφελήματα αυτά να είναι αναλογιστικά ισοδύναμα με αυτά που θα λάμβανε σε περίπτωση αφυπηρέτησής του με τη συμπλήρωση της ηλικίας υποχρεωτικής αφυπηρέτησης· |
|  | «αναλογιστική μετατροπή» σημαίνει τη μετατροπή του εφάπαξ ποσού σε σταθερό μηνιαίο ποσό, κατά την ημερομηνία αφυπηρέτησης, λαμβανομένου υπόψη του προσδόκιμου ζωής κατά την ημερομηνία αυτή· |
|  |  |
| 59(Ι) του 2010114(Ι) του 2010126(Ι) του 20102(Ι) του 201237(Ι) του 2012170(Ι) του 2012193(Ι) του 2012106(Ι) του 2014194(Ι) του 2014176(Ι) του 20151(Ι) του 201752(Ι) του 2017115(Ι) του 2017132(Ι) του 2018126(Ι) του 2019194(Ι) του 202088(Ι) του 2021101(Ι) του 2021168(Ι) του 2021. | «ασφαλιστέες αποδοχές» έχει την έννοια που αποδίδεται στον όρο από τον περί Κοινωνικών Ασφαλίσεων Νόμο όπως αυτός εκάστοτε τροποποιείται ή αντικαθίσταται·  |
|  | «αφυπηρέτηση» σημαίνει τον τερματισμό της όλης απασχόλησης μέλους του Σχεδίου στην κρατική υπηρεσία και στον ευρύτερο δημόσιο τομέα, κατά ή πριν από τη συμπλήρωση του ορίου ηλικίας υποχρεωτικής αφυπηρέτησης ή την μεταπήδηση σε οποιοδήποτε καθεστώς απασχόλησης που δεν εμπίπτει στις περιπτώσεις που καθορίζονται στο εδάφιο (3) του άρθρου 4 του παρόντος Νόμου και οι όροι «αφυπηρετεί» και «αφυπηρέτησε» έχουν ανάλογη ερμηνεία· |
|  |  |
|  | «δάσκαλος» σημαίνει - |
|  |  |
|  | (α) | τον εκπαιδευτικό που διορίζεται σύμφωνα με το νόμο για υπηρεσία σε δημόσια σχολεία στοιχειώδους εκπαιδεύσεως και περιλαμβάνει Διευθυντή και τον κάτοχο οποιασδήποτε άλλης θέσης στη Δημόσια Εκπαιδευτική Υπηρεσία την οποία θα ορίσει το Υπουργικό Συμβούλιο·  |
|  |  |
|  | (β) | τον εκπαιδευτικό που διορίζεται από την εφορεία των αρμενικών σχολείων της Κύπρου για υπηρεσία σε αρμενικό δημοτικό σχολείο της Κύπρου· και |
|  |  |
|  | περιλαμβάνει πρόσωπο που απασχολείται ως εργοδοτούμενος αορίστου χρόνου για εκτέλεση καθηκόντων δασκάλου· |
|  |  |
|  | «Δημοκρατία» σημαίνει την Κυπριακή Δημοκρατία· |
|  |  |
|  | «Δημόσια Εκπαιδευτική Υπηρεσία» περιλαμβάνει τις θέσεις Επιθεωρητών, Διευθυντών, Βοηθών Διευθυντών, Καθηγητών και Δασκάλων καθώς και οποιεσδήποτε θέσεις καθορίζονται στον οικείο νόμο ή ήθελε καθορίσει το Υπουργικό Συμβούλιο·  |
|  |  |
|  | «Δημόσιο Πανεπιστήμιο» σημαίνει το Πανεπιστήμιο που ιδρύθηκε με νόμο, στα κεφάλαια και στις προσόδους του οποίου συνεισφέρει με επιχορηγήσεις η Κυβέρνηση της Δημοκρατίας· |
|  |  |
|  | «Δημόσιο Σχολείο Μέσης Εκπαίδευσης» σημαίνει σχολείο, την ευθύνη της διοίκησης και συντήρησης του οποίου φέρει η Δημοκρατία και το οποίο δεν διέπεται από άλλο νόμο και περιλαμβάνει σχολείο που κηρύσσεται με απόφαση του Υπουργικού Συμβουλίου ως δημόσιο σχολείο για τους σκοπούς του Νόμου· |
|  |  |
| 1 του 199071 του 1991211 του 199127(Ι) του 199483(Ι) του 199560(Ι) του 1996109(Ι) του 199669(Ι) του 2000156(Ι) του 20004(Ι) του 200194(Ι) του 2003128(Ι) του 2003183(Ι) του 200331(Ι) του 2004218(Ι) του 200468(Ι) του 200579(Ι) του 2005105(Ι) του 200596(Ι) του 2006107(Ι) του 2008137(Ι) του 2009194(Ι) του 201178(Ι) του 20137(Ι) του 201421(Ι) του 2014100(Ι) του 2015148(Ι) του 2017151(Ι) του 2017152(Ι) του 201798(Ι) του 2020 136(Ι) του 20201(I) του 2022. | «δημόσιος υπάλληλος» έχει την έννοια που αποδίδεται στον όρο αυτό από τον περί Δημοσίας Υπηρεσίας Νόμο όπως αυτός εκάστοτε τροποποιείται ή αντικαθίσταται·  |
|  |  |
|  | «Δημόσια Υπηρεσία» έχει την έννοια που αποδίδεται στον όρο αυτό από τον περί Δημόσιας Υπηρεσίας Νόμο όπως αυτός εκάστοτε τροποποιείται ή αντικαθίσταται και περιλαμβάνει το Γενικό Ελεγκτή, το Γενικό Λογιστή και τους Βοηθούς τους·  |
|  |  |
| 73(I) του 200494(I) του 2005 28(I) του 2006 73(I) του 2006 153(I) του 2006 93(I) του 2008 36(I) του 2010 169(I) του 2011 52(I) του 2012 115(Ι) του 2012 4(Ι) του 2013 84(I) του 2015 64(I) του 2016 99(I) του 2016 114(I) του 2016 4(I) του 2018 66(I) του 2018 51(I) του 2019 101(I) του 2019 162(I) του 2019 4(I) του 2021 18(I) του 2021 42(I) του 2021146(Ι) του 2021198(Ι) του 2021. | «ειδικός αστυνομικός» σημαίνει το μέλος της Αστυνομίας που διορίζεται σύμφωνα με το άρθρο 39 του περί Αστυνομίας Νόμου όπως αυτός εκάστοτε τροποποιείται ή αντικαθίσταται·  |
|  |  |
|  | «Ειδικό Ταμείο Καταβολής Συνταξιοδοτικών Ωφελημάτων» ή «Ειδικό Ταμείο» σημαίνει το Ταμείο που ιδρύεται δυνάμει του άρθρου 10 του παρόντος Νόμου· |
|  |  |
| 19(Ι) του 2011128(Ι) του 201394(Ι) του 20142(Ι) του 201598(Ι) του 2015110(Ι) του 201582(Ι) του 2016101(I) του 201885(Ι) του 201991(Ι) του 201947(Ι) του 2020136(Ι) του 2021. | «Ένοπλες Δυνάμεις της Δημοκρατίας» σημαίνει την Εθνική Φρουρά που συστάθηκε δυνάμει του περί Εθνικής Φρουράς Νόμου όπως αυτός εκάστοτε τροποποιείται ή αντικαθίσταται και περιλαμβάνει κάθε άλλη δύναμη που το Υπουργικό Συμβούλιο κηρύσσει ως “Ένοπλη Δύναμη της Δημοκρατίας”· |
|  |  |
|  | «έντυπο αιτήσεως» σημαίνει τα καθοριζόμενα από το Γενικό Λογιστή Έντυπα για μεταφορά συνταξιοδοτικών ωφελημάτων από και προς το σύστημα συντάξεων των υπαλλήλων της κρατικής υπηρεσίας και του ευρύτερου δημόσιου τομέα· |
|  |  |
| 70(Ι) του 2016. | «εργοδοτούμενος αορίστου χρόνου» σημαίνει κάθε απασχολούμενο πρόσωπο στην κρατική υπηρεσία και στον ευρύτερο δημόσιο τομέα του οποίου η σύμβαση απασχόλησης μετατράπηκε σε σύμβαση αορίστου χρόνου σύμφωνα με τις διατάξεις του περί της Ρύθμισης της Απασχόλησης Εργοδοτουμένων Αορίστου και Εργοδοτουμένων Ορισμένου Χρόνου στη Δημόσια Υπηρεσία Νόμου όπως αυτός εκάστοτε τροποποιείται ή αντικαθίσταται ή οποιουδήποτε άλλου σχετικού νόμου ή δικαστικής ή διοικητικής διαδικασίας· |
|  |  |
|  | «ευρύτερος δημόσιος τομέας» σημαίνει κάθε ανεξάρτητη υπηρεσία ή αρχή ή γραφείο ανεξάρτητου αξιωματούχου, κάθε νομικό πρόσωπο δημοσίου δικαίου ή οργανισμό δημοσίου δικαίου, περιλαμβανομένων των αρχών τοπικής αυτοδιοίκησης ή οποιοδήποτε άλλο οργανισμό δημοσίου δικαίου χωρίς νομική προσωπικότητα που ιδρύεται με νόμο προς το δημόσιο συμφέρον και τα κεφάλαια του οποίου είτε παρέχονται είτε είναι εγγυημένα από τη Δημοκρατία· |
|  |  |
|  | «Ευρωπαϊκή Ένωση» σημαίνει το Συμβούλιο, το Ευρωπαϊκό Κοινοβούλιο, την Ευρωπαϊκή Επιτροπή, το Δικαστήριο της Ευρωπαϊκής Ένωσης, το Ελεγκτικό Συνέδριο, την Οικονομική και Κοινωνική Επιτροπή, την Επιτροπή Περιφερειών, τον Ευρωπαϊκό Διαμεσολαβητή, τον Ευρωπαίο Επόπτη Προστασίας Δεδομένων, την Ευρωπαϊκή Κεντρική Τράπεζα, καθώς και οποιοδήποτε οργανισμό ή γραφείο ή θεσμό ή υπηρεσία εγκαθιδρύθηκε ή θα εγκαθιδρυθεί στο μέλλον, δυνάμει της Συνθήκης για την Ευρωπαϊκή Ένωση ή της Συνθήκης για τη Λειτουργία της Ευρωπαϊκής Ένωσης ή οποιασδήποτε νομοθετικής πράξης, της οποίας ο κανονισμός για την υπηρεσιακή κατάσταση των υπαλλήλων περιλαμβάνει ή θα περιλαμβάνει ταυτόσημες ή ανάλογες διατάξεις με αυτές του παραρτήματος VIII, Άρθρο 11, του κανονισμού (ΕΚ και ΕΥΡΑΤΟΜ) αριθ. 11 και 31/1962·  |
|  |  |
|  | «θεμελιωτική υπηρεσία» σημαίνει την περίοδο που λαμβάνεται υπόψη για να αποφασιστεί αν το μέλος του Σχεδίου δικαιούται, λόγω μήκους της υπηρεσίας, σε σύνταξη, φιλοδώρημα ή άλλο ωφέλημα και περιλαμβάνει την περίοδο από την ημερομηνία που το μέλος αρχίζει να λαμβάνει μισθό για υπηρεσία στην κρατική υπηρεσία και στον ευρύτερο δημόσιο τομέα, μέχρι την ημερομηνία που εγκαταλείπει την υπηρεσία, χωρίς την αφαίρεση οποιασδήποτε περιόδου απουσίας με άδεια χωρίς απολαβές· |
|  |  |
|  | «θέση» σημαίνει μόνιμη θέση στην κρατική υπηρεσία ή στον ευρύτερο δημόσιο τομέα· |
|  |  |
| Κεφ.250.30 του 195930 του 196153 του 196179 του 1968114 του 196814 του 197418 του 197972 του 199166(Ι) του 1995112(Ι) του 1996102(Ι) του 200424(Ι) του 2009162(Ι) του 201173(Ι) του 2013171(Ι) του 2013125(Ι) του 2017190(Ι) του 2021. | «ιατρικός λειτουργός» σημαίνει πρόσωπο που κατέχει θέση στη Δημόσια Υπηρεσία και στον ευρύτερο δημόσιο τομέα για την οποία το οικείο σχέδιο υπηρεσίας απαιτεί υποχρεωτικά την εγγραφή του στο Ιατρικό Μητρώο το οποίο τηρείται με βάση τις πρόνοιες του περί εγγραφής Ιατρών Νόμου όπως αυτός εκάστοτε τροποποιείται ή αντικαθίσταται και περιλαμβάνει πρόσωπο που απασχολείται ως εργοδοτούμενος αορίστου χρόνου για εκτέλεση καθηκόντων ιατρικού λειτουργού· |
|  |  |
|  | «καθηγητής» σημαίνει εκπαιδευτικό λειτουργό που διορίζεται για υπηρεσία σε σχολείο Μέσης ή Ανώτερης Εκπαίδευσης και περιλαμβάνει Τεχνολόγο, Εκπαιδευτή, Βοηθό Εκπαιδευτή, Διευθυντή και Βοηθό Διευθυντή, Επιθεωρητή και τον κάτοχο οποιασδήποτε άλλης θέσης στη Δημόσια Εκπαιδευτική Υπηρεσία την οποία ήθελε ορίσει το Υπουργικό Συμβούλιο καθώς και πρόσωπο που απασχολείται ως εργοδοτούμενος αορίστου χρόνου για εκτέλεση καθηκόντων Καθηγητή: |
|  |  |
|  |  Νοείται ότι, ο όρος αυτός περιλαμβάνει και τον Πρώτο Λειτουργό Εκπαίδευσης στην Ανώτερη και Ανώτατη Εκπαίδευση, τον Ανώτερο Λειτουργό Εκπαίδευσης στην Ανώτερη και Ανώτατη Εκπαίδευση, τον Πρώτο Λειτουργό Εκπαίδευσης στη Μέση Γενική Εκπαίδευση, τον Πρώτο Λειτουργό Εκπαίδευσης στη Μέση Τεχνική και Επαγγελματική Εκπαίδευση, το Διευθυντή Παιδαγωγικού Ινστιτούτου, τον Πρώτο Λειτουργό Παιδαγωγικού Ινστιτούτου, τον Προϊστάμενο Τομέα Παιδαγωγικού Ινστιτούτου και τον Καθηγητή Παιδαγωγικού Ινστιτούτου· |
|  |  |
| Επίσημη Εφημερίδα της ΕΕ.: 45, 14.6.1962, σ. 1385. | «Κανονισμός (ΕΚ και ΕΥΡΑΤΟΜ) αριθ.11 και 31/1962» σημαίνει την πράξη της Ευρωπαϊκής Οικονομικής Κοινότητας και της Ευρωπαϊκής Κοινότητας Ατομικής Ενέργειας με τίτλο «ΚΑΝΟΝΙΣΜΟΣ (ΕΟΚ) αριθ. 31 και ΚΑΝΟΝΙΣΜΟΣ (ΕΥΡΑΤΟΜ) αριθ.11, περί καθορισμού του κανονισμού υπηρεσιακής κατάστασης των υπαλλήλων και του καθεστώτος που εφαρμόζεται επί του λοιπού προσωπικού της Ευρωπαϊκής Οικονομικής Κοινότητας και της Ευρωπαϊκής Κοινότητος Ατομικής Ενέργειας» όπως τροποποιήθηκε τελευταία από τον Κανονισμό (Ε.Ε.ΕΥΡΑΤΟΜ) αριθ. 1296/2009 του Συμβουλίου, της 23ης Δεκεμβρίου 2009 και όπως περαιτέρω εκάστοτε τροποποιείται ή αντικαθίσταται·  |
|  |  |
|  | «κρατική υπηρεσία» σημαίνει υπηρεσία που υπάγεται στη Δημοκρατία και περιλαμβάνει υπηρεσία είτε σε μόνιμη θέση είτε με σύμβαση είτε ως ειδικός αστυνομικός, στη Δημόσια Υπηρεσία, στη Δημόσια Εκπαιδευτική Υπηρεσία, στις Ένοπλες Δυνάμεις της Δημοκρατίας, στις Δυνάμεις Ασφαλείας της Δημοκρατίας, στη θέση του Γενικού και Βοηθού Γενικού Ελεγκτή της Δημοκρατίας, του Γενικού και Βοηθού Γενικού Λογιστή της Δημοκρατίας, καθώς επίσης υπηρεσία σε οποιαδήποτε θέση στην κρατική υπηρεσία αναφορικά με την οποία γίνεται ειδική πρόνοια με νόμο· |
|  |  |
| 97(Ι) του 19973(Ι) του 199877(Ι) του 1999141(Ι) του 200169(Ι) του 200537(Ι) του 201094(Ι) του 201031(Ι) του 2012131(Ι) του 2012.216(Ι) του 201252(Ι) του 2015183(Ι) του 201567(Ι) του 2017177(Ι) του 201716(Ι) του 2020.88(Ι) του 2011136(Ι) του 2012182(Ι) του 2012154(Ι) του 201317(Ι) του 2020. | «Κυβερνητικό Σχέδιο Συντάξεων» σημαίνει σχέδιο συντάξεων η λειτουργία του οποίου διέπεται από τις διατάξεις του περί Συντάξεων Νόμου, του περί Συνταξιοδοτικών Ωφελημάτων των Κρατικών Υπαλλήλων και Υπαλλήλων του Ευρύτερου Δημόσιου Τομέα περιλαμβανομένων και των Αρχών Τοπικής Αυτοδιοίκησης (Διατάξεις Γενικής Εφαρμογής) Νόμου και του περί Συντάξεων Κρατικών Αξιωματούχων (Γενικές Αρχές) Νόμου, όπως αυτοί εκάστοτε τροποποιούνται ή αντικαθίστανται·  |
|  |  |
|  | «μέλος ακαδημαϊκού προσωπικού» σημαίνει το ακαδημαϊκό προσωπικό Δημόσιου Πανεπιστημίου που υπηρετεί στις βαθμίδες του Λέκτορα, Επίκουρου Καθηγητή, Αναπληρωτή Καθηγητή ή Καθηγητή το οποίο διορίστηκε για πρώτη φορά σε θέση κατά ή μετά την 1η Οκτωβρίου 2011 ή θα διοριστεί για πρώτη φορά σε θέση κατά ή μετά την ημερομηνία έναρξης ισχύος του παρόντος Νόμου· |
|  | «μέλος της Αστυνομίας» έχει την έννοια που αποδίδεται στον όρο αυτό στον περί Αστυνομίας Νόμο, όπως αυτός εκάστοτε τροποποιείται ή αντικαθίσταται και περιλαμβάνει ειδικό αστυνομικό˙ |
|  |  |
| 100(Ι) του 2021131(Ι) του 2021. | «μέλος της Πυροσβεστικής» έχει την έννοια που αποδίδεται στον όρο «Μέλος» στον περί Πυροσβεστικής Υπηρεσίας Νόμο, όπως αυτός εκάστοτε τροποποιείται ή αντικαθίσταται, αλλά δεν περιλαμβάνει Ειδικό Πυροσβέστη· |
|  |  |
| 36(I) του 2016126(I) του 2016 172(I) του 2017 173(I) του 2017 122(I) του 2019137(Ι) του 2021171(Ι) του 2021. | «μέλος του Στρατού» έχει την έννοια που αποδίδεται στον όρο αυτό στον περί Στρατού της Δημοκρατίας Νόμο, όπως αυτός εκάστοτε τροποποιείται ή αντικαθίσταται και περιλαμβάνει συμβασιούχο υπαξιωματικό και εργοδοτούμενο αορίστου χρόνου για εκτέλεση καθηκόντων Αξιωματικού· |
|  |  |
|  | «μισθός» σημαίνει τον ετήσιο μισθό και περιλαμβάνει το τιμαριθμικό επίδομα αλλά δεν περιλαμβάνει οποιοδήποτε άλλο επίδομα·  |
|  |  |
|  | «μόνιμος υπάλληλος» σημαίνει υπάλληλο που κατέχει θέση με μόνιμη ιδιότητα· |
|  |  |
|  | «Νόμος» σημαίνει το νόμο αυτό· |
|  |  |
|  | «νόμος» περιλαμβάνει κάθε διάταξη νομοθετικής φύσης και τον Προϋπολογισμό· |
|  |  |
|  | «οικείος νόμος ή Κανονισμοί» σημαίνει οποιοδήποτε νόμο ή Κανονισμούς που προβλέπουν για την καταβολή συνταξιοδοτικών ωφελημάτων στους υπαλλήλους της κρατικής υπηρεσίας και του ευρύτερου δημόσιου τομέα αλλά δεν περιλαμβάνει τον περί Κοινωνικών Ασφαλίσεων Νόμο, όπως αυτός εκάστοτε τροποποιείται ή αντικαθίσταται· |
|  | «οικονομικό έτος» σημαίνει τους δώδεκα μήνες που λήγουν την τριάντα μία (31) του Δεκέμβρη εκάστου έτους· |
|  |  |
|  | «οργανισμός» σημαίνει οποιοδήποτε νομικό πρόσωπο δημοσίου δικαίου ή άλλο οργανισμό δημοσίου δικαίου χωρίς νομική προσωπικότητα που ιδρύθηκε προς το δημόσιο συμφέρον με ειδικό νόμο του οποίου τα κεφάλαια είναι εγγυημένα από τη Δημοκρατία και περιλαμβάνει οποιαδήποτε αρχή τοπικής αυτοδιοίκησης· |
|  |  |
|  | «όροι απασχόλησης» σημαίνει τους όρους που διέπουν την απασχόληση των εργοδοτουμένων αορίστου χρόνου και των αποφοίτων του Δασικού Κολλεγίου που απασχολούνται με σύμβαση ορισμένου χρόνου· |
|  |  |
|  | «σταθερό μηνιαίο ποσό» σημαίνει το ποσό το οποίο προκύπτει από τον υπολογισμό που καθορίζεται στην πρώτη επιφύλαξη της παραγράφου (β) του εδαφίου (1) του άρθρου 26· |
|  |  |
|  | «Στρατός» έχει την έννοια που αποδίδεται στον όρο αυτό από τον περί του Στρατού της Δημοκρατίας Νόμο·  |
|  |  |
| Κ.Δ.Π. 429/2017Κ.Δ.Π. 39/2019. | «συμβασιούχος υπαξιωματικός» έχει την έννοια που αποδίδεται στον όρο αυτό από τους περί Στρατού της Δημοκρατίας (Προσλήψεις, Ιεραρχία, Προαγωγές και Τερματισμός Απασχόλησης Συμβασιούχων Υπαξιωματικών) Κανονισμούς· |
|  |  |
|  | «σύνταξη» σημαίνει ετήσια σύνταξη που καταβάλλεται δυνάμει του παρόντος Νόμου· |
|  |  |
|  | «συντάξιμες απολαβές» σημαίνει τον ετήσιο βασικό μισθό και το τιμαριθμικό επίδομα που καταβάλλονται στο μέλος του Σχεδίου και περιλαμβάνει στην περίπτωση Αστυνομικού το επίδομα καλής διαγωγής και το επίδομα αξίας και στην περίπτωση δεσμοφύλακα το επίδομα καλής διαγωγής, αλλά δεν περιλαμβάνει το δέκατο τρίτο μισθό ή οποιοδήποτε άλλο επίδομα ή άλλες απολαβές οποιασδήποτε μορφής· |
|  |  |
|  | «συντάξιμη υπηρεσία» σημαίνει υπηρεσία η οποία λαμβάνεται υπόψη για τον υπολογισμό σύνταξης ή φιλοδωρήματος ή άλλων ωφελημάτων δυνάμει του Νόμου. Για τον υπολογισμό της συνολικής συντάξιμης υπηρεσίας μέλους του Σχεδίου, χρονική περίοδος μέχρι 15 ημερών αγνοείται και πάνω από 15 ημερών λογίζεται ως πλήρης μήνας: |
|  |  |
|  |  Νοείται ότι, για τον υπολογισμό της συνολικής συντάξιμης υπηρεσίας μέλους του Σχεδίου, δεν λαμβάνεται υπόψη υπηρεσία πέραν των τετρακοσίων (400) μηνών· |
|  |  |
|  | «συντάξιμος υπάλληλος» σημαίνει υπάλληλο που έχει ενταχθεί στο Σχέδιο και δικαιούται σε συνταξιοδοτικά ωφελήματα βάσει αυτού· |
|  |  |
|  | «συνταξιούχος» σημαίνει πρόσωπο στο οποίο χορηγήθηκε σύνταξη δυνάμει του Μέρους ΙΙI του Νόμου με την αφυπηρέτησή του από κρατική υπηρεσία ή τον ευρύτερο δημόσιο τομέα· |
|  |  |
|  | «Σχέδιο» σημαίνει το σχέδιο συντάξεων η λειτουργία του οποίου διέπεται από τις διατάξεις του παρόντος Νόμου· |
|  |  |
|  | «Σχολείο Μέσης Εκπαίδευσης» σημαίνει δημόσιο σχολείο μέσης γενικής, τεχνικής και επαγγελματικής εκπαίδευσης και περιλαμβάνει εσπερινό γυμνάσιο· |
|  |  |
| 10(Ι) του 2020. | «Ταμείο Προνοίας» έχει την έννοια που αποδίδεται στον όρο αυτό στον περί της Ίδρυσης των Δραστηριοτήτων και της Εποπτείας των Ιδρυμάτων Επαγγελματικών Συνταξιοδοτικών Παροχών Νόμο όπως αυτός εκάστοτε τροποποιείται ή αντικαθίσταται· |
|  |  |
|  | «τιμαριθμικό επίδομα» σημαίνει το τιμαριθμικό επίδομα που περιλαμβάνεται στις συντάξιμες απολαβές· |
|  |  |
|  | «υπάλληλος» σημαίνει κάθε πρόσωπο που απασχολείται στην κρατική υπηρεσία ή στον ευρύτερο δημόσιο τομέα, είτε υπό μόνιμη ιδιότητα είτε με σύμβαση είτε ως ειδικός αστυνομικός το οποίο καθίσταται μέλος του Σχεδίου που καθιδρύεται δυνάμει του παρόντος Νόμου· |
|  |  |
|  | «υπάλληλος Ευρωπαϊκής Ένωσης» σημαίνει το πρόσωπο που έχει διοριστεί σε μόνιμη θέση στην Ευρωπαϊκή Ένωση με γραπτή πράξη της αρμόδιας για τους διορισμούς αρχής και ο διορισμός του έχει επικυρωθεί· |
|  |  |
|  | «υπηρεσία» είναι η περίοδος από την ημερομηνία που το μέλος του Σχεδίου αρχίζει να λαμβάνει μισθό για εκτέλεση καθηκόντων στην κρατική υπηρεσία και στον ευρύτερο δημόσιο τομέα, είτε ως μόνιμος υπάλληλος είτε ως συμβασιούχος είτε ως ειδικός αστυνομικός μέχρι την ημερομηνία που εγκαταλείπει την υπηρεσία, χωρίς την αφαίρεση οποιασδήποτε περιόδου απουσίας με άδεια χωρίς απολαβές· |
|  |  |
|  | «ωφέλημα» ή «ωφελήματα» σημαίνει σύνταξη ή σύνταξη και εφάπαξ ποσό ή φιλοδώρημα. |
|  |  |
| Σκοπός και πεδίο εφαρμογής του παρόντος Νόμου.  | 3.-(1) Με τον παρόντα Νόμο σκοπείται η δημιουργία Επαγγελματικού Σχεδίου Συντάξεων για τους υπαλλήλους της κρατικής υπηρεσίας και του ευρύτερου δημόσιου τομέα.  |
|  |  |
|  |  (2) Ανεξάρτητα από τους όρους απασχόλησης ή τις διατάξεις οποιουδήποτε οικείου νόμου ή Κανονισμών ο Νόμος αυτός εφαρμόζεται για όλους τους υπαλλήλους της κρατικής υπηρεσίας και του ευρύτερου δημόσιου τομέα.  |
|  |
|  |
| **ΜΕΡΟΣ ΙΙ - ΙΔΡΥΣΗ ΣΧΕΔΙΟΥ ΣΥΝΤΑΞΕΩΝ ΚΑΙ ΕΙΔΙΚΟΥ ΤΑΜΕΙΟΥ** **ΚΑΤΑΒΟΛΗΣ ΣΥΝΤΑΞΙΟΔΟΤΙΚΩΝ ΩΦΕΛΗΜΑΤΩΝ** |
|  |
| Ίδρυση και έναρξη της ισχύος του Σχεδίου. | 4.-(1) ΙδρύεταιΕπαγγελματικό Σχέδιο Συνταξιοδοτικών Ωφελημάτων για τους υπαλλήλους της κρατικής υπηρεσίας και του ευρύτερου δημόσιου τομέα το οποίο αναφέρεται ως «το Σχέδιο». |
|  |  |
|  |  (2) Για το αναφερόμενο στο εδάφιο (1) Σχέδιο, εφαρμόζονται οι πρόνοιες του παρόντος Νόμου. |
|  |  |
|  |  (3) Μέλη του Σχεδίου είναι - |
|  |  |
|  |  | (α) | (i) | Όλοι οι υπηρετούντες κατά την ημερομηνία έναρξης ισχύος του παρόντος Νόμου μόνιμοι υπάλληλοι που διορίστηκαν για πρώτη φορά σε θέση κατά ή μετά την 1η Οκτωβρίου 2011 και δεν είχαν υπηρετήσει σε οποιαδήποτε θέση πριν την ημερομηνία αυτή· |
|  |  |  |  |  |
|  |  |  | (ii) | όλοι οι μόνιμοι υπάλληλοι που θα διοριστούν για πρώτη φορά σε θέση κατά ή μετά την ημερομηνία έναρξης ισχύος του παρόντος Νόμου και δεν είχαν υπηρετήσει σε οποιαδήποτε θέση πριν την ημερομηνία αυτή· |
|  |  |  |  |  |
|  |  | (β) | όλοι οι υπηρετούντες κατά την ημερομηνία έναρξης ισχύος του παρόντος Νόμου - |
|  |  |  |  |  |
|  |  |  | (i) | εργοδοτούμενοι αορίστου χρόνου· |
|  |  |  |  |  |
| Κ.Δ.Π. 216/2004Κ.Δ.Π. 137/2006Κ.Δ.Π. 156/2007Κ.Δ.Π. 290/2016Κ.Δ.Π. 307/2016Κ.Δ.Π. 131/2019Κ.Δ.Π. 250/2019Κ.Δ.Π. 592/2020Κ.Δ.Π. 98/2022. |  |  | (ii) | ειδικοί αστυνομικοί που έχουν μονιμοποιηθεί ως ειδικοί αστυνομικοί σύμφωνα με τους περί Ειδικών Αστυνομικών (Διαδικασία Διορισμού και Όροι Υπηρεσίας) Κανονισμούς· |
|  |  |  | (iii) | συμβασιούχοι υπαξιωματικοί· |
|  |  |  |  |  |
|  |  |  | (iv) | απόφοιτοι του Δασικού Κολλεγίου που απασχολούνται με σύμβαση απασχόλησης ορισμένου χρόνου· |
|  |  |  |  |  |
|  |  | (γ) | (i) | όλα τα πρόσωπα τα οποία εργοδοτούνται ή πρόκειται να εργοδοτηθούν στην κρατική υπηρεσία και στον ευρύτερο δημόσιο τομέα των οποίων η σύμβαση απασχόλησης, κατά ή μετά την ημερομηνία έναρξης ισχύος του παρόντος Νόμου, μετατρέπεται σε αορίστου χρόνου·  |
|  |  |  |  |  |
|  |  |  | (ii) | όλα τα πρόσωπα τα οποία έχουν διοριστεί ή πρόκειται να διοριστούν ως ειδικοί αστυνομικοί τα οποία κατά ή μετά την ημερομηνία έναρξης ισχύος του παρόντος Νόμου, μονιμοποιούνται ως ειδικοί αστυνομικοί, σύμφωνα με τους περί Ειδικών Αστυνομικών (Διαδικασία Διορισμού και Όροι Υπηρεσίας) Κανονισμούς: |
|  |  |
|  |  Νοείται ότι, τηρουμένων των προνοιών του άρθρου 8 του Νόμου, δεν εντάσσονται στο Σχέδιο οι υπηρετούντες κατά την ημερομηνία έναρξης ισχύος του παρόντος Νόμου μόνιμοι υπάλληλοι στον ευρύτερο δημόσιο τομέα που διορίστηκαν για πρώτη φορά σε θέση κατά ή μετά την 1η Οκτωβρίου 2011 καθώς και οι εργοδοτούμενοι αορίστου χρόνου στον ευρύτερο δημόσιο τομέα οι οποίοι κατά την ημερομηνία έναρξης ισχύος του παρόντος Νόμου έχουν ήδη ενταχθεί σε Ταμείο Προνοίας:  |
|  |  Νοείται περαιτέρω ότι, οι απασχολούμενοι που εμπίπτουν στις διατάξεις της προηγούμενης επιφύλαξης, σε περίπτωση που επαναδιοριστούν ή επαναπροσληφθούν στην κρατική υπηρεσία ή στον ευρύτερο δημόσιο τομέα κατά ή μετά την ημερομηνία έναρξης ισχύος του παρόντος Νόμου, εντάσσονται στο Σχέδιο. |
|  |  |
| Πραγματική ημερομηνία εισόδου. | 5. Κάθε υπάλληλος είναι και θεωρείται ότι είναι μέλος του Σχεδίου από την πραγματική ημερομηνία εισόδου του στο Σχέδιο και η πραγματική ημερομηνία εισόδου για κάθε μέλος είναι - |
|  |  |
|  |  | (α) Σε σχέση με τους υπαλλήλους που καθορίζονται στην παράγραφο (α) του εδαφίου (3) του άρθρου 4 του παρόντος Νόμου, η ημερομηνία διορισμού τους σε μόνιμη θέση· |
|  |  |  |
|  |  | (β) σε σχέση με τους υπαλλήλους που καθορίζονται στην παραγράφου (β) του εδαφίου (3) του άρθρου 4 του παρόντος Νόμου, η 1.1.2021· |
|  |  |  |
|  |  | (γ) σε σχέση με τους υπαλλήλους που καθορίζονται στην υποπαράγραφο (i) της παραγράφου (γ) του εδαφίου (3) του άρθρου 4 του παρόντος Νόμου, η ημερομηνία μετατροπής της σύμβασης απασχόλησής τους σε αορίστου χρόνου· |
|  |  |  |
|  |  | (δ) σε σχέση με τους υπαλλήλους που καθορίζονται στην υποπαράγραφο (ii) της παραγράφου (γ) του εδαφίου (3) του άρθρου 4 του παρόντος Νόμου, η ημερομηνία μονιμoποίησής τους ως ειδικοί αστυνομικοί, σύμφωνα με τους περί Ειδικών Αστυνομικών (Διαδικασία Διορισμού και Όροι Υπηρεσίας) Κανονισμούς· και |
|  |  |  |
|  |  | (ε) σε σχέση με τους υπαλλήλους που καθορίζονται στη δεύτερη επιφύλαξη του εδαφίου (3) του άρθρου 4 του παρόντος Νόμου, η ημερομηνία διορισμού τους στη νέα τους θέση ή η ημερομηνία μετατροπής της σύμβασης απασχόλησής τους σε αορίστου χρόνου ή η ημερομηνία μονιμοποίησής τους ως ειδικοί αστυνομικοί, ανάλογα με την περίπτωση. |
|  |  |
| Δικαίωμα ένταξης στο Σχέδιο μόνιμου υπαλλήλου που επαναδιορίζεται στην κρατική υπηρεσία ή στον ευρύτερο δημόσιο τομέα. | 6. Αν υπάλληλος ο οποίος εντάχθηκε στο Σχέδιο δυνάμει της παραγράφου (α) του εδαφίου (3) του άρθρου 4 αφού υπηρετήσει για οποιαδήποτε περίοδο εγκαταλείψει την υπηρεσία για οποιοδήποτε λόγο και αργότερα επαναδιοριστεί σε μόνιμη θέση στην κρατική υπηρεσία ή στον ευρύτερο δημόσιο τομέα, αυτός επανεντάσσεται στο Σχέδιο και η πραγματική ημερομηνία εισόδου του στο Σχέδιο είναι η ημερομηνία διορισμού του στη νέα του θέση. |
|  |  |
| Δικαίωμα επανένταξης στο Κυβερνητικό Σχέδιο Συντάξεων ή σχέδιο συντάξεων όμοιο με αυτό. | 7.-(1) Σε περίπτωση επαναδιορισμού σε θέση μέλους του Σχεδίου το οποίο υπήρξε μέλος του Κυβερνητικού Σχεδίου Συντάξεων ή σχεδίου συντάξεων όμοιο με αυτό, το μέλος αυτό επανεντάσσεται στο Κυβερνητικό Σχέδιο Συντάξεων ή σε σχέδιο συντάξεων όμοιο με αυτό, ανάλογα με την περίπτωση. |
|  |  (2) Η περίοδος υπηρεσίας του μέλους που λογίζεται ως συντάξιμη για σκοπούς του παρόντος Νόμου λογίζεται ως συντάξιμη και για σκοπούς του Κυβερνητικού Σχεδίου Συντάξεων ή σχεδίου συντάξεων όμοιου με αυτό, ανάλογα με την περίπτωση:  |
|  |  |
|  |  Νοείται ότι, για την περίοδο υπηρεσίας που δύναται να λογιστεί ως συντάξιμη για σκοπούς του Κυβερνητικού Σχεδίου Συντάξεων ή σχεδίου συντάξεων όμοιου με αυτό, δεν καταβάλλονται στο μέλος του Σχεδίου συνταξιοδοτικά ωφελήματα δυνάμει του παρόντος Νόμου και οποιοδήποτε ποσά καταβλήθηκαν στο Ειδικό Ταμείο από ή σε σχέση με το μέλος δυνάμει του άρθρου 14 του παρόντος Νόμου για την εν λόγω περίοδο, μεταφέρονται στο Πάγιο Ταμείο της Δημοκρατίας ή στον οργανισμό, ανάλογα με την περίπτωση: |
|  |  Νοείται περαιτέρω ότι, σε περίπτωση που το ποσοστό χρηματοδότησης που καταβλήθηκε από το μέλος του Σχεδίου για σκοπούς του παρόντος Νόμου είναι μεγαλύτερο από το συνολικό ποσό των αποκοπών και των περιοδικών εισφορών που θα ήταν καταβλητέο για σκοπούς του Κυβερνητικού Σχεδίου Συντάξεων ή σχεδίου συντάξεων όμοιου με αυτό, επιστρέφεται στο μέλος ποσό ίσο με τη διαφορά. Στο ποσό αυτό προστίθεται και οποιοδήποτε τυχόν ποσό έχει κατατεθεί ή μεταφερθεί στο Ειδικό Ταμείο σε πίστη του μέλους του Σχεδίου δυνάμει του εδαφίου (2) του άρθρου 15 του παρόντος Νόμου. |
|  |  |
|  |  (3) Σε περίπτωση υπαλλήλου ο οποίος υπήρξε μέλος του Κυβερνητικού Σχεδίου Συντάξεων ή σχεδίου συντάξεων όμοιο με αυτό που επαναδιορίζεται σε θέση σε οργανισμό του ευρύτερου δημόσιου τομέα στον οποίο δεν λειτουργεί σχέδιο όμοιο με το κυβερνητικό, αυτός εντάσσεται στο Σχέδιο και η πραγματική ημερομηνία εισόδου του στο Σχέδιο είναι η ημερομηνία διορισμού του στη νέα του θέση: |
|  |  |
|  |  Νοείται ότι, στις περιπτώσεις υπαλλήλων που εμπίπτουν στο παρόν εδάφιο καταβάλλονται από το Κυβερνητικό Σχέδιο Συντάξεων ή σχέδιο συντάξεων όμοιο με αυτό, ανάλογα με την περίπτωση, κατά την αφυπηρέτησή τους από την κρατική υπηρεσία ή τον οργανισμό, τα ωφελήματα που καταβάλλονται στην περίπτωση της οικειοθελούς πρόωρης αφυπηρέτησης.  |
|  |  |
| Δικαίωμα ένταξης στο Σχέδιο των μόνιμων υπαλλήλων και εργοδοτουμένων αορίστου χρόνου που έχουν ήδη ενταχθεί σε Ταμείο Προνοίας. | 8.-(1) Οι απασχολούμενοι που αναφέρονται στην πρώτη επιφύλαξη του εδαφίου (3) του άρθρου 4 του παρόντος Νόμου έχουν το δικαίωμα να επιλέξουν να μεταπηδήσουν στο Σχέδιο που καθιδρύεται δυνάμει του παρόντος Νόμου. |
|  |  (2) Το δικαίωμα επιλογής που προνοείται στο προηγούμενο εδάφιο ασκείται με έγγραφο απευθυνόμενο στη Διαχειριστική Επιτροπή του Ταμείου Προνοίας εντός (6) μηνών από την ημερομηνία έναρξης ισχύος του παρόντος Νόμου. |
|  |  |
| Μεταφορά ποσού από Ταμείο Προνοίας στο Ειδικό Ταμείο. | 9.-(1) Σε περίπτωση που υπάλληλος εντάσσεται στο Σχέδιο, σύμφωνα με τις διατάξεις του άρθρου 8, η Διαχειριστική Επιτροπή του Ταμείου Προνοίας μεταφέρει στο Ειδικό Ταμείο το συσσωρευμένο ποσό που αντιστοιχεί στις εισφορές που καταβλήθηκαν από τον εργοδότη εις πίστη του υπαλλήλου καθώς και τις εισφορές που καταβλήθηκαν από τον ίδιο τον υπάλληλο, στο Ταμείο Προνοίας:  |
|  |  |
|  |  Νοείται ότι, τα ποσά που αναφέρονται στο προηγούμενο εδάφιο δεν δύναται να υπερβαίνουν τα ποσά που είναι καταβλητέα εκατέρωθεν από τον εργοδότη και κάθε μέλος του Σχεδίου στο Ειδικό Ταμείο δυνάμει του άρθρου 14 του παρόντος Νόμου: |
|  |  |
|  |  Νοείται περαιτέρω ότι, σε περίπτωση που το συνολικό ποσό των εισφορών που καταβλήθηκαν από τον υπάλληλο στο Ταμείο Προνοίας υπερβαίνει το ποσό που είναι καταβλητέο από μέλος του Σχεδίου δυνάμει του άρθρου 14, καταβάλλεται στον υπάλληλο από το Ταμείο Προνοίας ποσό ίσο με τη διαφορά:  |
|  |  |
|  |  Νοείται έτι περαιτέρω ότι, σε περίπτωση που το συνολικό ποσό των εισφορών που καταβλήθηκαν από τον υπάλληλο ή τον εργοδότη στο Ταμείο Προνοίας είναι μικρότερο από το ποσό που είναι καταβλητέο εκατέρωθεν δυνάμει του άρθρου 14, ο υπάλληλος και ο εργοδότης υποχρεούνται να καταβάλουν αναδρομικά ποσό ίσο με τη διαφορά: |
|  |  |
|  |  Νοείται έτι έτι περαιτέρω ότι, η περίοδος υπηρεσίας για την οποία καταβλήθηκαν εισφορές εις πίστη του υπαλλήλου στο Ταμείο Προνοίας λογίζεται ως συντάξιμη υπηρεσία για σκοπούς του παρόντος Νόμου και η πραγματική ημερομηνία εισόδου για κάθε υπάλληλο που καθίσταται μέλος του Σχεδίου δυνάμει του άρθρου 8 είναι - |
|  |  |
|  |  | (α) Σε σχέση με τους μόνιμους υπαλλήλους, η ημερομηνία διορισμού τους σε μόνιμη θέση· και |
|  |  |  |
|  |  | (β) σε σχέση με τους εργοδοτούμενους αορίστου χρόνου η 1.1.2021. |
|  |  |
|  |  (2) Για σκοπούς υπολογισμού του ποσού που είναι καταβλητέο αναδρομικά από υπάλληλο δυνάμει του παρόντος άρθρου συνυπολογίζονται οι εισφορές κοινωνικών ασφαλίσεων που είναι επιστρεπτέες δυνάμει του άρθρου 6 (Επιστροφή εισφορών σε μισθωτούς που υπάγονται αναδρομικά σε επαγγελματικά σχέδια συντάξεων χωρίς εισφορές) του περί Κοινωνικών Ασφαλίσεων Νόμου.  |
|  |  |
| Ίδρυση Ειδικού Ταμείου Καταβολής Συνταξιοδοτικών Ωφελημάτων. | 10.-(1) Για τους σκοπούς του παρόντος Νόμου ιδρύεται Ειδικό Ταμείο το οποίο καλείται «Ειδικό Ταμείο Καταβολής Συνταξιοδοτικών Ωφελημάτων». |
|  |  (2) Το Ειδικό Ταμείο δεν αποτελεί ξεχωριστή νομική οντότητα και τελεί υπό τη διαχείριση του Υπουργού Οικονομικών εκ μέρους της Δημοκρατίας. |
|  |  |
| Σκοπός ίδρυσης Ειδικού Ταμείου. | 11. Σκοπός της ίδρυσης του Ειδικού Ταμείου είναι η χρηματοδότηση του Σχεδίου που ιδρύεται δυνάμει του παρόντος Νόμου. |
|  |  |
| Πόροι του Ειδικού Ταμείου. | 12.-(1) Σε πίστη του Ειδικού Ταμείου κατατίθενται ή μεταφέρονται - |
|  |  |
|  |  | (α) | Τα ποσά που μεταφέρονται σύμφωνα με τις διατάξεις του άρθρου 9 του Νόμου (Μεταφορά ποσού από Ταμείο Προνοίας στο Ειδικό Ταμείο)· |
|  |  | (β) | το ποσοστό χρηματοδότησης που καταβάλλεται εκατέρωθεν από τον εργοδότη και κάθε μέλος του Σχεδίου δυνάμει του άρθρου 14 του Νόμου· |
|  |  |  |  |
|  |  | (γ)  | το ποσοστό χρηματοδότησης που καταβάλλεται αναδρομικά από τον εργοδότη και κάθε μέλος του Σχεδίου δυνάμει των άρθρων 15 και 16 του Νόμου· |
|  |  |  |  |
|  |  | (δ) | το ποσό που είναι επιστρεπτέο σε μέλος του Σχεδίου σύμφωνα με τις διατάξεις του εδαφίου (2) του άρθρου 15 του Νόμου· |
|  |  |  |  |
|  |  | (ε) | τα ποσά που επιστρέφονται από μέλος του Σχεδίου δυνάμει των άρθρων 33, 35, 38 και 45 του Νόμου· |
|  |  |  |  |
|  |  | (στ) | το ποσό που καθορίζεται στο άρθρο 44 του Νόμου· |
|  |  |  |  |
|  |  | (ζ) | τα ποσά που εισπράττονται υπό μορφή μερισμάτων, τόκων ή άλλων εισοδημάτων τα οποία προέρχονται από την επένδυση των κεφαλαίων του Ταμείου· |
|  |  |  |  |
|  |  | (η) | οποιαδήποτε άλλα ποσά εισπράττονται σε σχέση με το Ταμείο. |
|  |  |
| Χρέωση Ειδικού Ταμείου Καταβολής Συνταξιοδοτικών Ωφελημάτων. | 13.-(1) Το Ειδικό Ταμείο χρεώνεται με - |
|  |  | (α) Κάθε σύνταξη, εφάπαξ ποσό, φιλοδώρημα ή άλλο ωφέλημα για την καταβολή των οποίων είναι υπόχρεος η Δημοκρατία δυνάμει του Νόμου· και |
|  |  |  |
|  |  | (β) την καταβολή όλων των λειτουργικών και διαχειριστικών εξόδων του Ειδικού Ταμείου καθώς και των εξόδων ή τελών για την τήρηση τραπεζικών λογαριασμών ή την εκπόνηση αναλογιστικών μελετών. |
|  |  |  |
|  |  (2) Το Ειδικό Ταμείο δεν χρησιμοποιείται για δανεισμό από τη Δημοκρατία ή τα μέλη του Σχεδίου: |
|  |  |
|  |  Νοείται ότι, το ενεργητικό του Ειδικού Ταμείου δύναται να επενδύεται σε κρατικά ομόλογα με συγκεκριμένη ημερομηνία λήξης. |
|  |  |
| Ποσοστό χρηματοδότησης. | 14.-(1) Τηρουμένων των διατάξεων του άρθρου 21 του Νόμου, για σκοπούς χρηματοδότησης του Ειδικού Ταμείου, ο εργοδότης και κάθε μέλος του Σχεδίου, καταβάλλουν, εκατέρωθεν, ποσό που αντιστοιχεί σε ποσοστό ίσο με πέντε επί τοις εκατόν (5%) επί των μηνιαίων συντάξιμων απολαβών του μέλους:  |
|  |  |
|  |  Νοείται ότι, τα ποσά που καταβάλλονται δυνάμει του παρόντος άρθρου δεν καθιστούν το Σχέδιο ως σχέδιο με εισφορές, για σκοπούς του περί Κοινωνικών Ασφαλίσεων Νόμου, όπως αυτός εκάστοτε τροποποιείται ή αντικαθίσταται.  |
|  |  |
|  |  (2) Η καταβολή των ποσών που καθορίζονται στο εδάφιο (1) του παρόντος άρθρου αρχίζει από την ημέρα που ο υπάλληλος γίνεται μέλος του Σχεδίου και τερματίζεται όταν παύσει να είναι μέλος του Σχεδίου: |
|  |  |
|  |  Νοείται ότι, για κάθε μέλος του Σχεδίου το οποίο έχει προηγούμενη υπηρεσία που μπορεί να λογιστεί ως συντάξιμη υπηρεσία καταβάλλεται υποχρεωτικά το ποσό που καθορίζεται στο εδάφιο (1) του παρόντος άρθρου. |
|  |  |
|  |  (3) Αν το μέλος του Σχεδίου διατελεί με άδεια με ελαττωμένες απολαβές ή σε διαθεσιμότητα ή με άδεια χωρίς απολαβές, η οποία λογίζεται ως συντάξιμη υπηρεσία δυνάμει του άρθρου 32 (Υπολογισμός συντάξιμης υπηρεσίας) ο εργοδότης και το μέλος καταβάλλουν το ποσοστό που καθορίζεται στο εδάφιο (1) πιο πάνω. Κανένα ποσό δεν καταβάλλεται για περίοδο που το μέλος του Σχεδίου βρίσκεται με άδεια χωρίς απολαβές η οποία δε λογίζεται συντάξιμη υπηρεσία δυνάμει του παρόντος Νόμου. |
|  |  |
|  |  (4) Η υποχρέωση καταβολής των ποσών που καθορίζονται στο εδάφιο (1) του παρόντος άρθρου δημιουργείται ημερήσια και -  |
|  |  |
|  |  | (α) Σε σχέση με τα μέλη του Σχεδίου επιβάλλεται μηνιαία κράτηση του ποσού από τις απολαβές του μέλους: |
|  |  |
|  |  |  Νοείται ότι, αν κατά την περίοδο άδειας χωρίς απολαβές που λογίζεται ως συντάξιμη υπηρεσία, το μέλος δεν καταβάλει το ποσοστό που καθορίζεται στο εδάφιο (1) του παρόντος άρθρου, το ποσό των καθυστερημένων ποσών κρατείται από τις απολαβές του, μετά την άδεια αυτή με τέτοιες δόσεις που ο Γενικός Λογιστής ή το κατά περίπτωση αρμόδιο όργανο ορίζει σε κάθε περίπτωση· |
|  |  |  |
|  |  | (β) Σε σχέση με τον εργοδότη το ποσό καταβάλλεται ή μεταφέρεται, στην περίπτωση των οργανισμών του ευρύτερου δημόσιου τομέα, σε μηνιαία βάση στο Ειδικό Ταμείο Καταβολής Συνταξιοδοτικών Ωφελημάτων. |
|  |  |
| Αναδρομική καταβολή ποσοστού χρηματοδότησης από μέλος του Σχεδίου. | 15.-(1) Για σκοπούς υπολογισμού του ποσού που αντιστοιχεί στο ποσοστό χρηματοδότησης που είναι καταβλητέο αναδρομικά από μέλος του Σχεδίου σύμφωνα με την επιφύλαξη του εδαφίου (2) του άρθρου 14 του παρόντος, συνυπολογίζονται - |
| 14(Ι) του 2014131(Ι) του 2018. |  | (α) Τυχόν αποκοπές που καταβλήθηκαν από το μέλος δυνάμει του άρθρου 4 του περί Καταβολής Φιλοδωρήματος σε Εργοδοτούμενους που απασχολούνται με Σύμβαση στην Κρατική Υπηρεσία και στον Ευρύτερο Δημόσιο Τομέα περιλαμβανομένων και του Αρχών Τοπικής Αυτοδιοίκησης (Διατάξεις Γενικής Εφαρμογής) Νόμου· και |
|  |  |  |
| 59(Ι) του 2010114(Ι) του 2010126(Ι) του 20102(Ι) του 201237(Ι) του 2012170(Ι) του 2012193(Ι) του 2012106(Ι) του 2014194(Ι) του 2014176(Ι) του 20151(Ι) του 201752(Ι) του 2017115(Ι) του 2017138(Ι) του 2018126(Ι) του 2019194(Ι) του 202088(Ι) του 2021101(Ι) του 2021168(Ι) του 2021. |  | (β) οι εισφορές κοινωνικών ασφαλίσεων που είναι επιστρεπτέες στο μέλος δυνάμει του άρθρου 6 (Επιστροφή εισφορών σε μισθωτούς που υπάγονται αναδρομικά σε επαγγελματικά σχέδια συντάξεων χωρίς εισφορές) του περί Κοινωνικών Ασφαλίσεων Νόμου.  |
|  |  (2) Εκτός αν άλλως πως ειδικά προνοείται στο Νόμο, σε περίπτωση που κατά τον υπολογισμό των ποσών που καθορίζονται στο εδάφιο (1) του παρόντος άρθρου ή οποιουδήποτε άλλο ποσού καταβάλλεται από μέλος του Σχεδίου δυνάμει του Νόμου προκύψει ότι το μέλος δικαιούται στην επιστροφή οποιουδήποτε ποσού, αυτό κατατίθεται ή μεταφέρεται σε πίστη του στο Ειδικό Ταμείο Καταβολής Συνταξιοδοτικών Ωφελημάτων. |
|  |  |
|  |  (3) Το ποσό που αναφέρεται στο προηγούμενο εδάφιο καταβάλλεται στο μέλος του Σχεδίου κατά την αφυπηρέτησή του από την κρατική υπηρεσία ή τον ευρύτερο δημόσιο τομέα, ανάλογα με την περίπτωση. |
|  |  |
|  |  (4) Σε περίπτωση που κατά τον υπολογισμό του ποσοστού χρηματοδότησης που καθορίζεται στο εδάφιο (1) του παρόντος άρθρου προκύψει ότι το μέλος του Σχεδίου οφείλει να επιστρέψει οποιοδήποτε ποσό, αυτό δύναται να καταβληθεί - |
|  |  |
|  |  | (α) Εφάπαξ, εντός δεκατεσσάρων (14) μηνών από την ημερομηνία έναρξης της ισχύος του παρόντος Νόμου αναφορικά με τα μέλη του Σχεδίου που καθορίζονται στην υποπαράγραφο (i) της παραγράφου (α) του εδαφίου (3) του άρθρου 4 του Νόμου και της παραγράφου (β) του ίδιου άρθρου ή εντός δεκατεσσάρων (14) μηνών από την ημερομηνία που ασκείται το δικαίωμα επιλογής που προνοείται στο εδάφιο (2) του άρθρου 8 σε σχέση με τους υπαλλήλους που καθίστανται μέλη του Σχεδίου δυνάμει του άρθρου 8 του Νόμου ή εντός δεκατεσσάρων (14) μηνών από την πραγματική ημερομηνία εισόδου του μέλους στο Σχέδιο, αναφορικά με τα μέλη που καθορίζονται:  |
|  |  |  |
|  |  |  | (i) Στην υποπαράγραφο (ii) της παραγράφου (α) του εδαφίου (3) του άρθρου 4 του Νόμου· |
|  |  |  |  |
|  |  |  | (ii) στις υποπαραγράφους (i) και (ii) της παραγράφου (γ) του εδαφίου (3) του άρθρου 4 του Νόμου· |
|  |  |  |  |
|  |  |  | (iii) στη δεύτερη επιφύλαξη του εδαφίου (3) του άρθρου 4 του Νόμου· |
|  |  |  |  |
|  |  |  | (iv) στο άρθρο 6 του παρόντος Νόμου· και |
|  |  |  |  |
|  |  |  | (v) στο εδάφιο (3) του άρθρου 7 του Νόμου· ή |
|  |  | (β) σε είκοσι τέσσερις (24) μηνιαίες δόσεις, κατ’ ανώτατο όριο, με κράτηση από τις μηνιαίες απολαβές του μέλους: |
|  |  |  |
|  |  Νοείται περαιτέρω ότι, τα μέλη του Σχεδίου, υποχρεούνται εντός δώδεκα (12) μηνών από την ημερομηνία έναρξης της ισχύος του παρόντος Νόμου αναφορικά με τα μέλη του Σχεδίου που καθορίζονται στην υποπαράγραφο (i) της παραγράφου (α) του εδαφίου (3) του άρθρου 4 του Νόμου και της παραγράφου (β) του ίδιου άρθρου ή εντός δώδεκα (12) μηνών από την ημερομηνία που ασκείται το δικαίωμα επιλογής που προνοείται στο εδάφιο (2) του άρθρου 8 σε σχέση με τους υπαλλήλους που καθίστανται μέλη του Σχεδίου δυνάμει του άρθρου 8 του Νόμου ή εντός δώδεκα (12) μηνών από την πραγματική ημερομηνία εισόδου του μέλους στο Σχέδιο, αναφορικά με τα μέλη που καθορίζονται: |
|  |  |  |
|  |  | (α) Στην υποπαράγραφο (ii) της παραγράφου (α) του εδαφίου (3) του άρθρου 4 του Νόμου· |
|  |  |  |
|  |  | (β) στις υποπαραγράφους (i) και (ii) της παραγράφου (γ) του εδαφίου (3) του άρθρου 4 του Νόμου· |
|  |  |  |
|  |  | (γ) στη δεύτερη επιφύλαξη του εδαφίου (3) του άρθρου 4 του Νόμου· |
|  |  |  |
|  |  | (δ) στο άρθρο 6 του παρόντος Νόμου· και |
|  |  |  |
|  |  | (ε) στο εδάφιο (3) του άρθρου 7 του Νόμου, |
|  |  |
|  | να επιλέξουν με έγγραφο απευθυνόμενο στο Γενικό Λογιστή ή στο κατά περίπτωση αρμόδιο όργανο, ανάλογα με την περίπτωση, τον τρόπο και τον χρόνο καταβολής του οφειλόμενου ποσού. |
|  |  |
| Αναδρομική καταβολή ποσοστού χρηματοδότησης από τον εργοδότη. | 16. Ο εκάστοτε εργοδότης στην υπηρεσία του οποίου διανύθηκε οποιαδήποτε περίοδος υπηρεσίας μέλους του Σχεδίου που λογίζεται ως συντάξιμη για σκοπούς του παρόντος Νόμου, χρεώνεται με οποιοδήποτε ποσό του αναλογεί και είναι καταβλητέο αναδρομικά από τον εργοδότη σύμφωνα με την επιφύλαξη του εδαφίου (2) του άρθρου 14 του παρόντος Νόμου περιλαμβανομένου και οποιουδήποτε ποσού αντιστοιχεί στις εισφορές κοινωνικών ασφαλίσεων που είναι επιστρεπτέες σε μέλος του Σχεδίου δυνάμει του άρθρου 6 του περί Κοινωνικών Ασφαλίσεων Νόμου.  |
|  |  |
| Επενδύσεις. | 17. Το ενεργητικό του Ειδικού Ταμείου δύναται να επενδύεται από τον Υπουργό Οικονομικών με γνώμονα την καλύτερη δυνατή εξυπηρέτηση των συμφερόντων των μελών του Σχεδίου, των εξαρτωμένων από αυτά τα μέλη και των συνταξιούχων. |
|  |  |
| Τεχνικά αποθεματικά. | 18.-(1) Το Ειδικό Ταμείο διαθέτει κάθε χρόνο επαρκή τεχνικά αποθεματικά για την καταβολή των παρεχόμενων, δυνάμει του παρόντος Νόμου, συνταξιοδοτικών ωφελημάτων. |
|  |  |
|  |  (2) Ο υπολογισμός των τεχνικών αποθεματικών διενεργείται και βεβαιώνεται από αναλογιστή κάθε έτος, με ημερομηνία εκτίμησης τη λήξη του προηγούμενου οικονομικού έτους. |
|  |  |
|  |  (3) Νοείται ότι ο υπολογισμός επιτρέπεται να γίνεται κάθε τρία (3) έτη υπό την προϋπόθεση ότι ο αναλογιστής ετοιμάζει, κατά το μεσοδιάστημα κάθε έτους, έκθεση, με ημερομηνία εκτίμησης τη λήξη του προηγούμενου οικονομικού έτους, η οποία αντανακλά την αναπροσαρμοσμένη εξέλιξη των εν λόγω αποθεματικών και τις μεταβολές των καλυπτόμενων κινδύνων. |
|  |  |
| Ετοιμασία ετήσιων οικονομικών καταστάσεων.20(Ι) του 2014123(Ι) του 2016133(Ι) του 2016159(Ι) του 2017. | 19.-(1) Τηρουμένων των διατάξεων του άρθρου 79 των περί Δημοσιονομικής Ευθύνης και του Δημοσιονομικού Πλαισίου Νόμων, ο Γενικός Λογιστής ετοιμάζει ετήσια, στη βάση Διεθνών Λογιστικών Προτύπων που ο ίδιος ήθελε αποφασίσει, οικονομικές καταστάσεις του Ειδικού Ταμείου με ημερομηνία αναφοράς την 31η Δεκεμβρίου του προηγούμενου οικονομικού έτους, που παρουσιάζει την αληθινή και δίκαιη εικόνα των στοιχείων του ενεργητικού και του παθητικού, των εσόδων και εξόδων και της χρηματοοικονομικής κατάστασης του Ειδικού Ταμείου. |
|  |  |
|  |  (2) Οι οικονομικές καταστάσεις που αναφέρονται στο εδάφιο (1) του παρόντος άρθρου υποβάλλονται στο Γενικό Ελεγκτή για έλεγχο, εντός έξι (6) μηνών από το τέλος του οικονομικού έτους αναφοράς. |
|  |  |
| Δημοσίευση εκθέσεων και ετήσιων οικονομικών καταστάσεων στην Επίσημη Εφημερίδα της Δημοκρατίας. | 20. Η έκθεση που ετοιμάζεται δυνάμει του εδαφίου (3) του άρθρου 18 του παρόντος Νόμου καθώς και οι ετήσιες οικονομικές καταστάσεις που ετοιμάζονται δυνάμει του άρθρου 19 του παρόντος Νόμου, δημοσιεύονται στην Επίσημη Εφημερίδα της Δημοκρατίας. |
|  |  |
| Αναπροσαρμογή ποσοστού χρηματοδότησης. | 21.-(1) Σε περίπτωση που ο αναλογιστής διαπιστώνει ότι τα περιουσιακά στοιχεία του Ειδικού Ταμείου Καταβολής Συνταξιοδοτικών Ωφελημάτων δεν επαρκούν για την κάλυψη των τεχνικών αποθεματικών, το ποσοστό χρηματοδότησης δύναται να αναπροσαρμόζεται προκειμένου τα περιουσιακά στοιχεία του Ειδικού Ταμείου να βρίσκονται στο απαιτούμενο ύψος ώστε να καλύπτουν πλήρως τα τεχνικά αποθεματικά αυτού. |
|  |  |
|  |  (2) Ο Υπουργός Οικονομικών, έχει εξουσία όπως, με διάταγμα δημοσιευόμενο στην Επίσημη Εφημερίδα της Δημοκρατίας, καθορίζει εκάστοτε το ύψος του ποσοστού χρηματοδότησης: |
|  |  |
|  |  Νοείται ότι, σε περίπτωση διαφοροποίησης του ποσοστού χρηματοδότησης, το νέο ποσοστό χρηματοδότησης αρχίζει να καταβάλλεται από την πρώτη ημέρα του μήνα που έπεται της ημερομηνίας δημοσίευσης του διατάγματος του Υπουργού Οικονομικών στην Επίσημη Εφημερίδα της Δημοκρατίας. |
|  |  |
| Επιβολή χρεώσεων στους οργανισμούς του ευρύτερου δημόσιου τομέα. | 22. Για τις υπηρεσίες που παρέχονται από το Γενικό Λογιστήριο της Δημοκρατίας προς τους οργανισμούς και αφορούν στη διεκπεραίωση των εργασιών του Ειδικού Ταμείου επιβάλλονται χρεώσεις οι οποίες υπολογίζονται βάσει συγκεκριμένης μεθοδολογίας, όπως καθορίζεται από τον Υπουργό Οικονομικών.  |
|  |
| **ΜΕΡΟΣ ΙΙI - ΣΥΝΤΑΞΕΙΣ ΚΑΙ ΑΛΛΑ ΩΦΕΛΗΜΑΤΑ** |
|  |
| Χορήγηση συνταξιοδοτικών ωφελημάτων. | 23.-(1) Σύνταξη, εφάπαξ ποσό ή φιλοδώρημα και άλλα ωφελήματα χορηγούνται σύμφωνα με τις διατάξεις του παρόντος Νόμου στα μέλη του Σχεδίου. |
|  |  |
|  |  (2) Σύνταξη, εφάπαξ ποσό ή φιλοδώρημα χορηγούμενο δυνάμει του Νόμου αυτού υπολογίζεται σύμφωνα με τις πρόνοιες που ισχύουν την ημερομηνία αφυπηρέτησης του μέλους του Σχεδίου. |
|  |  |
| Τα συνταξιοδοτικά ωφελήματα δεν εκχωρούνται. | 24. Η σύνταξη, το εφάπαξ ποσό, το φιλοδώρημα ή άλλο ωφέλημα, που χορηγείται δυνάμει του παρόντος Νόμου, δεν μπορεί να εκχωρηθεί ή μεταβιβαστεί και δεν υπόκειται σε κατάσχεση, επίσχεση ή κράτηση για οποιοδήποτε χρέος ή απαίτηση εκτός - |
|  |  |
|  |  | (α) Για χρέος οφειλόμενο στη Δημοκρατία της Κύπρου ή στον οργανισμό· ή |
|  |  |  |
|  |  | (β) για ικανοποίηση διατάγματος αρμοδίου Δικαστηρίου για τη διατροφή της συζύγου ή της πρώην συζύγου ή τέκνου. |
|  |  |
| Απαλλαγή από το φόρο εισοδήματος. | 25. Οποιοδήποτε φιλοδώρημα ή εφάπαξ ποσό που καταβάλλεται δυνάμει των διατάξεων του παρόντος Νόμου, απαλλάσσεται από την επιβολή φόρου εισοδήματος. |
|  |  |
| Συντελεστής σύνταξης και εφάπαξ ποσό. | 26.-(1)Τηρουμένων των διατάξεων του παρόντος Νόμου σε μέλος του Σχεδίου που έχει συμπληρώσει υπηρεσία πέντε ή περισσότερα έτη καταβάλλεται κατά την αφυπηρέτησή του σε οποιαδήποτε από τις περιπτώσεις που αναφέρονται στο άρθρο 27 (Περιπτώσεις χορήγησης συνταξιοδοτικών ωφελημάτων) -  |
|  |  |
|  |  | (α) Ετήσια σύνταξη με βάση συντελεστή ενός οκτακοσιοστού (1/800) του μέσου όρου των ακαθάριστων συντάξιμων απολαβών του συνόλου των μηνών συντάξιμης υπηρεσίας του, μέχρι την ημερομηνία αφυπηρέτησής του, αναπροσαρμοσμένων με την αξία της εκάστοτε ισχύουσας ασφαλιστικής μονάδας του Ταμείου Κοινωνικών Ασφαλίσεων, για κάθε συμπληρωμένο μήνα συντάξιμης υπηρεσίας του: |
|  |  |  |
|  |  |  Νοείται ότι, σε περίπτωση κατά την οποία για μία ή περισσότερες περιόδους συντάξιμης υπηρεσίας δεν υπάρχουν διαθέσιμα μηνιαία μισθοδοτικά στοιχεία μεταξύ της ημερομηνίας πρόσληψης και της ημερομηνίας αφυπηρέτησης, ως «μηνιαίες ακαθάριστες συντάξιμες απολαβές» καθορίζεται ο μέσος όρος των διαθέσιμων στοιχείων για τις μηνιαίες απολαβές του πλησιέστερου μήνα προς την αρχή και το τέλος κάθε τέτοιας περιόδου και σε περίπτωση κατά την οποία δεν υπάρχουν καθόλου διαθέσιμα μηνιαία μισθοδοτικά στοιχεία από την ημερομηνία πρόσληψης και για οποιαδήποτε χρονική περίοδο μετά την ημερομηνία αυτή, ως «συντάξιμες απολαβές αναλογούσες σε κάθε τέτοια περίοδο», καθορίζεται ο μέσος όρος ανάμεσα στο μισθό πρόσληψης και τον πρώτο μήνα για τον οποίο υπάρχουν διαθέσιμα στοιχεία: |
|  |  |  |
|  |  |  Νοείται περαιτέρω ότι, οι μηνιαίες ακαθάριστες συντάξιμες απολαβές που προκύπτουν, αναπροσαρμόζονται κατά την αξία της εκάστοτε ισχύουσας ασφαλιστικής μονάδας του Ταμείου Κοινωνικών Ασφαλίσεων για κάθε συμπληρωμένο μήνα συντάξιμης υπηρεσίας· και |
|  |  |  |
|  |  | (β) εφάπαξ ποσό ίσο με την ετήσια σύνταξη πολλαπλασιαζόμενη επί δεκατέσσερα (14) και διαιρούμενου του ποσού που προκύπτει διά τρία (3): |
|  |  |  |
| Πίνακας 1 του παρόντος Νόμου. |  |  Νοείται ότι, το μέλος του Σχεδίου δύναται να επιλέξει μεταξύ της καταβολής ολόκληρου του εφάπαξ ποσού που αναφέρεται στην εν λόγω παράγραφο ή μετατροπής αυτού σε σταθερό μηνιαίο ποσό ή καταβολής μέρους αυτού σε ποσοστό εικοσιπέντε επί τοις εκατόν (25%) ή πενήντα επί τοις εκατόν (50%) ή εβδομήντα πέντε επί τοις εκατόν (75%) και αναλογιστικής μετατροπής του υπολοίπου σε σταθερό μηνιαίο ποσό. Το σταθερό μηνιαίο ποσό υπολογίζεται αφού το εφάπαξ ποσό που υπόκειται σε μετατροπή, διαιρείται με το συντελεστή που ορίζεται στον Πίνακα 1, ανάλογα με την ηλικία του μέλους του Σχεδίου κατά την αφυπηρέτηση, για να αποδώσει το ετήσιο ποσό το οποίο, στη συνέχεια, διαιρείται διά δώδεκα (12) για να αποδώσει το σταθερό μηνιαίο ποσό: |
|  |  |  |
|  |  |  Νοείται περαιτέρω ότι, η επιλογή αυτή είναι δεσμευτική. |
|  |  |  |
|  |  (2) Η ετήσια σύνταξη που καταβάλλεται σε μέλος του Σχεδίου δυνάμει του παρόντος άρθρου κατά την ημερομηνία της αφυπηρέτησής του δεν μπορεί να υπερβαίνει το ένα δεύτερο (1/2) των ετήσιων συντάξιμων απολαβών του. |
|  |  |
|  |  (3) Τα ωφελήματα αφυπηρέτησης μέλους του Σχεδίου που αφυπηρετεί από τη θέση Πρέσβη, για την περίοδο κατά την οποία υπηρέτησε ως Γενικός Διευθυντής Υπουργείου Εξωτερικών, υπολογίζονται με βάση τις συντάξιμες απολαβές που αντιστοιχούν στη θέση Γενικού Διευθυντή. |
|  |  |
| Περιπτώσεις χορήγησης συνταξιοδοτικών ωφελημάτων. | 27. Τηρουμένων των διατάξεων του Νόμου, σύνταξη και εφάπαξ ποσό ή φιλοδώρημα ή άλλο ωφέλημα χορηγείται σε μέλος του Σχεδίου κατά την αφυπηρέτησή του σε οποιαδήποτε από τις ακόλουθες περιπτώσεις: |
|  |  |
|  |  | (α) Με τη συμπλήρωση της ηλικίας υποχρεωτικής αφυπηρέτησης ή σε οποιοδήποτε μεταγενέστερο χρόνο· |
|  |  |  |
|  |  | (β) σε οποιαδήποτε περίπτωση συμπλήρωσης της ηλικίας όπως καθορίζεται στο εδάφιο (2) του άρθρου 45 του Νόμου, αναφορικά με το χρόνο έναρξης καταβολής της σύνταξης και το χρόνο καταβολής του εφάπαξ ποσού·  |
|  |  |  |
|  |  | (γ) με την κατάργηση της θέσης του· |
|  |  |  |
|  |  | (δ) με την αφυπηρέτησή του για να διευκολυνθεί η βελτίωση της οργάνωσης της υπηρεσίας στην οποία ανήκει με την οποία δυνατό να επιτευχθεί αποτελεσματικότερη λειτουργία της ή οικονομία· |
|  |  |  |
|  |  | (ε) αν το κατά περίπτωση αρμόδιο ικανοποιηθεί από έκθεση Κυβερνητικού Ιατρικού Συμβουλίου ότι το μέλος του Σχεδίου δεν μπορεί να εκτελεί τα καθήκοντά του λόγω πνευματικής ή σωματικής ανικανότητας και ότι η ανικανότητα αυτή πιθανόν να είναι μόνιμη· |
|  |  |  |
|  |  | (στ) στην περίπτωση τερματισμού των υπηρεσιών του μέλους του Σχεδίου για εξειδικευμένους λόγους δημόσιου συμφέροντος σύμφωνα με τον οικείο νόμο· |
|  |  |  |
|  |  | (ζ) σε περίπτωση αφυπηρέτησης μέλους του Σχεδίου λόγω αναίτιας υπηρεσιακής ανεπάρκειας ή ακαταλληλότητάς του· |
|  |  |  |
|  |  | (η) σε περίπτωση επιβολής από το αρμόδιο πειθαρχικό όργανο, της πειθαρχικής ποινής της αναγκαστικής αφυπηρέτησης· |
|  |  |  |
|  |  | (θ) με την αφυπηρέτηση για λόγους δημόσιου συμφέροντος για να αναλάβει το μέλος του Σχεδίου δημόσιο λειτούργημα ασυμβίβαστο με το αξίωμα ή τη θέση που κατέχει ή στην οποία υπηρετεί με σύμβαση ή ως ειδικός αστυνομικός· |
|  |  |  |
|  |  | (ι) σε περίπτωση οικειοθελούς πρόωρης αφυπηρέτησης. |
|  |  |
| Αφυπηρέτηση εργοδοτουμένων αορίστου χρόνου, ειδικών αστυνομικών, συμβασιούχων υπαξιωματικών και αποφοίτων Δασικού Κολλεγίου. | 28.-(1) Ανεξάρτητα από τους όρους απασχόλησης ή τις διατάξεις οποιουδήποτε νόμου ή Κανονισμών, οι υπάλληλοι που καθορίζονται στις παραγράφους (β) και (γ) του εδαφίου (3) του άρθρου 4 του παρόντος Νόμου καθώς και οι εργοδοτούμενοι αορίστου χρόνου που εντάσσονται στο Σχέδιο δυνάμει του άρθρου 8, από την ημερομηνία έναρξης ισχύος του παρόντος Νόμου, αφυπηρετούν στις ίδιες περιπτώσεις και σύμφωνα με τις προϋποθέσεις και τη διαδικασία, τηρουμένων των αναλογιών, που εφαρμόζονται για τους κατόχους των αντίστοιχων μόνιμων θέσεων που είναι μέλη του Σχεδίου: |
|  |  |
|  |  Νοείται ότι, σε σχέση με τους συμβασιούχους υπαξιωματικούς αντίστοιχη μόνιμη θέση σημαίνει μέλος του Στρατού που υπηρετεί ως μόνιμος Υπαξιωματικός:  |
|  |  |
|  |  Νοείται περαιτέρω ότι, η αρμόδια αρχή, όπως ο όρος αυτός ερμηνεύεται στον περί Δημόσιας Υπηρεσίας Νόμο, έχει αρμοδιότητα να αποφασίζει την αφυπηρέτηση των υπαλλήλων που αναφέρονται στο εδάφιο (1) του παρόντος άρθρου: |
|  |  |
|  |  Νοείται έτι περαιτέρω ότι, αρμόδια αρχή είναι - |
|  |  |
|  |  | (α) σε σχέση με τους ειδικούς αστυνομικούς ο Αρχηγός Αστυνομίας· |
|  |  |  |
|  |  | (β) σε σχέση με τους συμβασιούχους υπαξιωματικούς και εργοδοτούμενους αορίστου χρόνου για εκτέλεση καθηκόντων Αξιωματικού, ο Υπουργός Άμυνας· |
|  |  |  |
|  |  | (γ) σε σχέση με τους εργοδοτούμενους αορίστου χρόνου στον ευρύτερο δημόσιο τομέα, το όργανο το οποίο έχει αρμοδιότητα να αποφασίζει την αφυπηρέτηση των μόνιμων υπαλλήλων. |
|  |  |
| Αφυπηρέτηση πριν από τη συμπλήρωση πενταετούς υπηρεσίας. | 29.-(1) Εκτός από τις περιπτώσεις για τις οποίες γίνεται ειδική πρόνοια στον παρόντα Νόμο, σε περίπτωση αφυπηρέτησης μέλους του Σχεδίου, σε μια από τις περιπτώσεις του άρθρου 27 (Περιπτώσεις χορήγησης συνταξιοδοτικών ωφελημάτων) πριν από τη συμπλήρωση υπηρεσίας πέντε ετών καταβάλλεται φιλοδώρημα ίσο με το ένα δέκατο του μέσου όρου των ετήσιων ακαθάριστων συντάξιμων απολαβών του συνόλου της συντάξιμης υπηρεσίας του από την ημερομηνία πρόσληψης και μέχρι την ημερομηνία αφυπηρέτησής του, αναπροσαρμοσμένων κατά την αξία της εκάστοτε ισχύουσας ασφαλιστικής μονάδας του Ταμείου Κοινωνικών Ασφαλίσεων, για κάθε συμπληρωμένο μήνα συντάξιμης υπηρεσίας: |
|  |  |
|  |  Νοείται ότι, σε περίπτωση κατά την οποία για μία ή περισσότερες περιόδους συντάξιμης υπηρεσίας δεν υπάρχουν διαθέσιμα μηνιαία μισθοδοτικά στοιχεία μεταξύ της ημερομηνίας πρόσληψης και της ημερομηνίας αφυπηρέτησης, ως «μηνιαίες ακαθάριστες συντάξιμες απολαβές» καθορίζεται ο μέσος όρος των διαθέσιμων στοιχείων για τις μηνιαίες απολαβές του πλησιέστερου μήνα προς την αρχή και το τέλος κάθε τέτοιας περιόδου και σε περίπτωση κατά την οποία δεν υπάρχουν καθόλου διαθέσιμα μηνιαία μισθοδοτικά στοιχεία από την ημερομηνία πρόσληψης και για οποιαδήποτε χρονική περίοδο μετά την ημερομηνία αυτή, ως «συντάξιμες απολαβές αναλογούσες σε κάθε τέτοια περίοδο», καθορίζεται ο μέσος όρος ανάμεσα στο μισθό πρόσληψης και τον πρώτο μήνα για τον οποίο υπάρχουν διαθέσιμα στοιχεία: |
|  |  |
|  |  Νοείται περαιτέρω ότι, οι μηνιαίες ακαθάριστες συντάξιμες απολαβές που προκύπτουν, αναπροσαρμόζονται κατά την αξία της εκάστοτε ισχύουσας ασφαλιστικής μονάδας του Ταμείου Κοινωνικών Ασφαλίσεων για κάθε συμπληρωμένο μήνα συντάξιμης υπηρεσίας. |
|  |  |
|  |  (2) Το φιλοδώρημα που αναφέρεται στο εδάφιο (1) καταβάλλεται εξολοκλήρου κατά την ημερομηνία αφυπηρέτησης του μέλους του Σχεδίου. |
|  |  |
| Ηλικία υποχρεωτικής αφυπηρέτησης. | 30.-(1) Τηρουμένων των διατάξεων κάθε άλλου νόμου και των εδαφίων (2), (3) και (4) του παρόντος άρθρου, η ηλικία υποχρεωτικής αφυπηρέτησης όλων των μελών του Σχεδίου είναι η ηλικία των εξήντα πέντε (65) ετών. |
|  |  |
|  |   | (2)(α) | Η ηλικία υποχρεωτικής αφυπηρέτησης μέλους της Αστυνομίας που έχει το βαθμό του υπαστυνόμου ή ανώτερο αυτού, καθώς και η ηλικία υποχρεωτικής αφυπηρέτησης μέλους της Πυροσβεστικής που έχει το βαθμό υποπυραγού ή ανώτερο αυτού, είναι η ηλικία των εξήντα τριών (63) ετών· |
|  |  |  |
|  |  |  (β) | Η ηλικία υποχρεωτικής αφυπηρέτησης μέλους της Αστυνομίας που έχει βαθμό όχι ανώτερο του λοχία περιλαμβανομένου και ειδικού αστυνομικού καθώς και η ηλικία υποχρεωτικής αφυπηρέτησης μέλους της Πυροσβεστικής που έχει βαθμό όχι ανώτερου του πυρονόμου είναι η ηλικία των εξήντα δύο (62) ετών. |
|  |  |
|  |  (3) Η ηλικία υποχρεωτικής αφυπηρέτησης δασκάλου είναι η ηλικία των εξήντα δύο (62) ετών. |
|  |  (4) Η ηλικία υποχρεωτικής αφυπηρέτησης για τα μέλη του Στρατού καθορίζεται από τον περί του Στρατού της Δημοκρατίας Νόμο και τους δυνάμει αυτού εκδιδόμενους Κανονισμούς.  |
|  |  |
|  |  (5) Η ηλικία υποχρεωτικής αφυπηρέτησης των μελών του Σχεδίου αναπροσαρμόζεται από το 2018 και μετά, κάθε πέντε (5) χρόνια, με τροποποίηση του παρόντος Νόμου, με βάση τη μεταβολή του προσδόκιμου ζωής κατά την ηλικία υποχρεωτικής αφυπηρέτησης, με πρώτη αναπροσαρμογή που θα αντιστοιχεί στη μεταβολή του προσδόκιμου ζωής κατά την πενταετία 2018 έως 2023. |
|  |  |
|  |  (6) Η ηλικία του μέλους του Σχεδίου θεωρείται συμπληρωμένη κατά την ημέρα της επετείου των γενεθλίων του. |
|  |  |
|  |  (7) Κάθε μέλος του Σχεδίου αφυπηρετεί την πρώτη ημέρα του μήνα που ακολουθεί το μήνα κατά τον οποίο συμπληρώνεται η ηλικία της υποχρεωτικής αφυπηρέτησής του: |
|  |  |
|  |  Νοείται ότι, ο Υπουργός Παιδείας και Πολιτισμού δύναται να επιτρέψει σε καθηγητή ή δάσκαλο ο οποίος συμπληρώνει την ηλικία υποχρεωτικής αφυπηρέτησης κατά τη διάρκεια του σχολικού έτους, να συνεχίσει να υπηρετεί μέχρι τέλους του σχολικού έτους. |
|  |  |
|  |  (8) Το Υπουργικό Συμβούλιο δύναται να απαιτήσει από μέλος του Σχεδίου, αν τούτο είναι επιθυμητό προς το δημόσιο συμφέρον, να αφυπηρετήσει με τη συμπλήρωση ηλικίας κατά πέντε έτη μικρότερης της ηλικίας υποχρεωτικής αφυπηρέτησης ή σε οποιοδήποτε μεταγενέστερο χρόνο. |
|  |  |
|  |  (9) Το Υπουργικό Συμβούλιο δύναται αν τούτο είναι επιθυμητό προς το δημόσιο συμφέρον να επιτρέψει σε μέλος του Σχεδίου να παραμείνει στην υπηρεσία μετά την ημερομηνία συμπλήρωσης της ηλικίας υποχρεωτικής αφυπηρέτησής του για τόσο χρονικό διάστημα όσο το Υπουργικό Συμβούλιο ορίσει. |
|  |  Νοείται ότι, η δυνάμει των διατάξεων των εδαφίων (8) και (9) του παρόντος άρθρου παρεχόμενη εξουσία στο Υπουργικό Συμβούλιο, όσον αφορά τους οργανισμούς του ευρύτερου δημόσιου τομέα, ασκείται κατ’ αναλογίαν από τα αρμόδια κατά περίπτωση όργανα. |
|  |
| **ΜΕΡΟΣ ΙV - ΘΕΜΕΛΙΩΤΙΚΗ ΚΑΙ ΣΥΝΤΑΞΙΜΗ ΥΠΗΡΕΣΙΑ**  |
|  |
| Θεμελιωτική και συντάξιμη υπηρεσία. | 31.-(1) Τηρουμένων των διατάξεων του παρόντος Νόμου, περίοδος που δε λογίζεται ως θεμελιωτική υπηρεσία δε λογίζεται ως συντάξιμη υπηρεσία. |
|  |  |
|  |  (2) Εκτός αν άλλως πως ειδικά προνοείται στο Νόμο, καμιά περίοδος κατά την οποία το μέλος του Σχεδίου δεν βρισκόταν στην κρατική υπηρεσία και στον ευρύτερο δημόσιο τομέα δεν λαμβάνεται υπόψη στον υπολογισμό της θεμελιωτικής ή συντάξιμης υπηρεσίας. |
|  |  |
| Υπολογισμός συντάξιμης υπηρεσίας. | 32.-(1) Μόνο η περίοδος υπηρεσίας μέλους του Σχεδίου που διανύθηκε από την πραγματική ημερομηνία εισόδου του στο Σχέδιο και μετά λογίζεται συντάξιμη: |
|  |  |
|  |  Νοείται ότι- |
|  |  |
|  |  | (α) Όταν περίοδος υπηρεσίας σε μόνιμη θέση ή με σύμβαση ή επί δοκιμασία ή έκτακτη ή ωρομίσθια ακολουθείται είτε αμέσως είτε ύστερα από διακοπή από υπηρεσία που διανύθηκε από την πραγματική ημερομηνία εισόδου του μέλους στο Σχέδιο και ο διορισμός του μέλους έχει επικυρωθεί, σε περίπτωση που απαιτείται τέτοια επικύρωση από το νόμο ή κανονισμούς που διέπουν τους όρους διορισμού του, η περίοδος αυτή λογίζεται συντάξιμη· |
|  |  |  |
| Μέρος V του παρόντος Νόμου. |  | (β) όταν μέλος του Σχεδίου αφυπηρετεί λόγω ορίου ηλικίας ή πεθάνει κατά την υπηρεσία και έχει συμπληρώσει πέντε ή περισσότερα έτη υπηρεσίας καταβάλλονται σ’ αυτό συνταξιοδοτικά ωφελήματα δυνάμει των προνοιών του άρθρου 26 (Συντελεστής σύνταξης και εφάπαξ ποσό) και του άρθρου 48 (Φιλοδώρημα όταν το μέλος του Σχεδίου πεθάνει στην υπηρεσία ή μετά την αφυπηρέτησή του) και λογίζεται ως «συντάξιμος υπάλληλος» για τους σκοπούς του Μέρους V του παρόντος Νόμου· |
|  |  | (γ) υπηρεσία μέλους του Σχεδίου στις Ένοπλες Δυνάμεις της Δημοκρατίας η οποία διακόπτει την υπηρεσία του θεωρείται, για τους σκοπούς του Νόμου αυτού, συντάξιμη υπηρεσία. Κατά τη διάρκεια της υπηρεσίας αυτής το μέλος θεωρείται ότι διατηρεί τη θέση που κατείχε ή έναντι της οποίας απασχολείτο με σύμβαση είτε ως ειδικός αστυνομικός πριν την έναρξη της υπηρεσίας του στις Ένοπλες Δυνάμεις της Δημοκρατίας· |
|  |  |  |
|  |  | (δ) περίοδος κατά την οποία μέλος του Σχεδίου εκτελούσε καθήκοντα σε μία θέση κατόπιν αναπληρωτικού διορισμού θεωρείται συντάξιμη υπηρεσία· |
|  |  |  |
|  |  | (ε) σε περίπτωση θανάτου μέλους του Σχεδίου κατά τη διάρκεια της υπηρεσίας οποιαδήποτε περίοδος κανονικής άδειας που θα δικαιούτο το μέλος κατά την ημέρα του θανάτου του λογίζεται ως συντάξιμη υπηρεσία· |
|  |  |  |
|  |  | (στ) περίοδος απουσίας του μέλους με άδεια χωρίς απολαβές δεν λογίζεται συντάξιμη υπηρεσία, εκτός αν πρόκειται για άδεια για λόγους δημοσίου συμφέροντος ή άδεια που μετατρέπεται σε άδεια για σκοπούς δημόσιας πολιτικής· και |
|  |  |  |
|  |  | (ζ) σε περίπτωση καθηγητή ή δασκάλου που υπηρετεί σε σχολεία στις τουρκοκρατούμενες περιοχές της Κύπρου ή υπηρέτησε στα σχολεία αυτά πριν από την αφυπηρέτηση ή το θάνατό του και δεν συμπληρώνει το υπό του Νόμου απαιτούμενο ανώτατο όριο υπηρεσίας για πλήρη σύνταξη, ο χρόνος υπηρεσίας του στα σχολεία αυτά μετά την τουρκική εισβολή λογίζεται ως διπλάσιος για σκοπούς υπολογισμού των ωφελημάτων αφυπηρέτησής του.  |
|  |  |
|  |  (2) Ανεξαρτήτως των διατάξεων του παρόντος Νόμου, δεν λογίζεται συντάξιμη υπηρεσία οποιαδήποτε περίοδος υπηρεσίας μέλους του Σχεδίου που λογίστηκε συντάξιμη υπηρεσία για σκοπούς του Κυβερνητικού Σχεδίου Συντάξεων ή σχεδίου συντάξεων όμοιου με αυτό. |
|  |  |
| Επιστροφή Ταμείου Προνοίας και φιλοδωρήματος. | 33.-(1) Οποιαδήποτε περίοδος υπηρεσίας για την οποία εισπράχθηκε οποιοδήποτε χρηματικό ποσό - |
|  |  | (α) Από εισφορές εργοδότη και εργοδοτούμενου σε Ταμείο Προνοίας˙ ή |
|  |  |  |
|  |  | (β) υπό μορφή φιλοδωρήματος δυνάμει οποιουδήποτε κανονισμού ή όρων απασχόλησης, είτε για υπηρεσία με σύμβαση είτε ως ειδικός αστυνομικός, |
|  |  |
|  | δε λογίζεται ως υπηρεσία εκτός αν ο ενδιαφερόμενος εκλέξει με έγγραφο απευθυνόμενο στο Γενικό Λογιστή να καταβάλει στο Ειδικό Ταμείο το ποσό που εισέπραξε:  |
|  |  |
|  |  Νοείται ότι, το ποσό που εισπράχθηκε από εισφορές εργοδότη σε Ταμείο Προνοίας ή υπό μορφή φιλοδωρήματος δυνάμει οποιουδήποτε κανονισμού ή όρων απασχόλησης καταβάλλεται με τόκο προς τόσο επιτόκιο όσο ήθελε καθορίσει ο Υπουργός Οικονομικών. |
|  |  |
|  |  (2) Η εκλογή ασκείται μέσα σε τρεις (3) μήνες από την ημερομηνία έναρξης της ισχύος του παρόντος Νόμου αναφορικά με τα μέλη του Σχεδίου που καθορίζονται στην υποπαράγραφο (i) της παραγράφου (α) του εδαφίου (3) του άρθρου 4 του Νόμου και της παραγράφου (β) του ίδιου άρθρου ή εντός τριών (3) μηνών από την πραγματική ημερομηνία εισόδου του μέλους στο Σχέδιο, αναφορικά με τα μέλη που καθορίζονται:  |
|  |  |
|  |  | (α) Στην υποπαράγραφο (ii) της παραγράφου (α) του εδαφίου (3) του άρθρου 4 του Νόμου· |
|  |  |  |
|  |  | (β) στις υποπαραγράφους (i) και (ii) της παραγράφου (γ) του εδαφίου (3) του άρθρου 4 του Νόμου· |
|  |  |  |
|  |  | (γ) στη δεύτερη επιφύλαξη του εδαφίου (3) του άρθρου 4 του Νόμου· |
|  |  |  |
|  |  | (δ) στο άρθρο 6 του παρόντος Νόμου· και |
|  |  |  |
|  |  | (ε) στο εδάφιο (3) του άρθρου 7 του Νόμου. |
|  |  |
|  |  (3) Ο χρόνος και ο τρόπος επιστροφής καθορίζονται από το Γενικό Λογιστή: |
|  |  |
|  |  Νοείται ότι, ο Υπουργός Οικονομικών δύναται σε οποιαδήποτε ειδική περίπτωση να επιτρέψει όπως η εκλογή ασκηθεί μέχρι τέτοια μεταγενέστερη ημερομηνία που ήθελε ορίσει. |
|  |   |
|  |  (4) Τα ποσά που καθορίζονται στην παράγραφο (α) του εδαφίου (1) του παρόντος άρθρου δεν δύναται να υπερβαίνουν τα ποσά που είναι καταβλητέα εκατέρωθεν από τον εργοδότη και κάθε μέλος του Σχεδίου στο Ειδικό Ταμείο δυνάμει του άρθρου 14 του παρόντος Νόμου: |
|  |   |
|  |  Νοείται ότι, σε περίπτωση που το συνολικό ποσό των εισφορών που καταβλήθηκαν από τον υπάλληλο ή τον εργοδότη στο Ταμείο Προνοίας είναι μικρότερο από το ποσό που είναι καταβλητέο εκατέρωθεν δυνάμει του άρθρου 14, ο υπάλληλος και ο εργοδότης υποχρεούνται να καταβάλουν αναδρομικά ποσό ίσο με τη διαφορά. |
|  |  |
|  |  (5) Για σκοπούς υπολογισμού των ποσών που είναι καταβλητέα από μέλος του Σχεδίου δυνάμει του παρόντος άρθρου συνυπολογίζονται οι εισφορές κοινωνικών ασφαλίσεων που είναι επιστρεπτέες δυνάμει του άρθρου 6 (Επιστροφή εισφορών σε μισθωτούς που υπάγονται αναδρομικά σε επαγγελματικά σχέδια συντάξεων χωρίς εισφορές) του περί Κοινωνικών Ασφαλίσεων Νόμου.  |
|  |  |
| Εφαρμογή ειδικών διατάξεων σε σχέση με τα μέλη του Στρατού.215 (Ι) του 201236(Ι) του 2016125(Ι) του 2016. | 34. Οι ειδικές διατάξεις που διέπουν την αφυπηρέτηση και τα ωφελήματα αφυπηρέτησης των μελών του Στρατού, όπως αυτές καθορίζονται στον περί Στρατού της Δημοκρατίας Νόμο και στους Κανονισμούς που εκδίδονται δυνάμει αυτού καθώς και στον περί των Μελών του Στρατού της Δημοκρατίας (Αφυπηρέτηση και Συναφή Θέματα) (Διατάξεις Γενικής Εφαρμογής) Νόμο του 2012, όπως αυτός εκάστοτε τροποποιείται ή αντικαθίσταται, εφαρμόζονται και για τα μέλη του Στρατού τα οποία εμπίπτουν στο πεδίο εφαρμογής του παρόντος Νόμου. |
|  |  |
| Αναγνώριση προηγούμενης υπηρεσίας. | 35.-(1) Τηρουμένων των διατάξεων του εδαφίου (2), αν μέλος του Σχεδίου που υπηρέτησε για οποιαδήποτε περίοδο εγκατέλειψε ή εγκαταλείπει την υπηρεσία για οποιοδήποτε λόγο χωρίς να λάβει οποιοδήποτε ωφέλημα δυνάμει του παρόντος Νόμου και αργότερα επαναδιορίστηκε ή επαναδιοριστεί ή επαναπροσλήφθηκε ή επαναπροσληφθεί στην κρατική υπηρεσία ή στον ευρύτερο δημόσιο τομέα και υπηρετήσει για πέντε έτη ή περισσότερα και τελικά αφυπηρετήσει σε οποιαδήποτε περίπτωση κατά την οποία δικαιούται σύνταξη δυνάμει του άρθρου 27 (Περιπτώσεις χορήγησης συνταξιοδοτικών ωφελημάτων), η προηγούμενη υπηρεσία του λαμβάνεται υπόψη για τον υπολογισμό της σύνταξής του κατά την τελική αφυπηρέτησή του: |
|  |  |
|  |  Νοείται ότι, αν χορηγήθηκε στο μέλος του Σχεδίου οποιοδήποτε φιλοδώρημα δυνάμει του παρόντος Νόμου για την προηγούμενη υπηρεσία του, οι διατάξεις του παρόντος εδαφίου εφαρμόζονται μόνο αν το μέλος αμέσως μετά τον επαναδιορισμό ή την επαναπρόσληψή του ή σε οποιαδήποτε μεταγενέστερη ημερομηνία όπως σε ειδική περίπτωση επιτρέψει ο Υπουργός Οικονομικών εκλέξει να επιστρέψει στο Ειδικό Ταμείο το φιλοδώρημα που του καταβλήθηκε. |
|  |  |
|  |  (2) Αν μέλος του Σχεδίου που αφυπηρέτησε δυνάμει της παραγράφου (γ), (δ) ή (ε) του άρθρου 27 επαναδιορίστηκε ή επαναδιοριστεί ή επαναπροσλήφθηκε ή επαναπροσληφθεί στην κρατική υπηρεσία ή στον ευρύτερο δημόσιο τομέα και υπηρετήσει για περίοδο όχι λιγότερη από πέντε έτη και αφυπηρετήσει τελικά σε οποιαδήποτε περίπτωση κατά την οποία δικαιούται σύνταξη δυνάμει του άρθρου 27, η προηγούμενη υπηρεσία του λαμβάνεται υπόψη για τον υπολογισμό της σύνταξής του κατά την τελική αφυπηρέτησή του, εάν αμέσως μετά τον επαναδιορισμό ή την επαναπρόσληψή του ειδοποιήσει γραπτώς τον Γενικό Λογιστή ότι αναλαμβάνει να επιστρέψει αμέσως οποιοδήποτε φιλοδώρημα του χορηγήθηκε κατά την αφυπηρέτησή του πριν από τη συμπλήρωση πέντε ετών υπηρεσίας δυνάμει του άρθρου 29 (Αφυπηρέτηση πριν από τη συμπλήρωση πενταετούς υπηρεσίας) ή οποιουδήποτε εφάπαξ ποσού του καταβλήθηκε δυνάμει του άρθρου 26. Στην περίπτωση αυτή, κατά τον υπολογισμό της σύνταξης και του φιλοδωρήματος κατά την τελική του αφυπηρέτηση, δεν λαμβάνεται υπόψη οποιαδήποτε περίοδος υπηρεσίας που τυχόν προστέθηκε κατά την προηγούμενη αφυπηρέτησή του: |
|  |  |
|  |  Νοείται ότι, οποιαδήποτε πρόσθετη σύνταξη χορηγήθηκε στο μέλος δυνάμει της παραγράφου (β) του άρθρου 36 (Σύνταξη σε περίπτωση κατάργησης θέσης ή αναδιοργάνωσης), ή δυνάμει του άρθρου 37 (Αύξηση σύνταξης σε περίπτωση αφυπηρέτησης λόγω ασθένειας), αφαιρείται από τη σύνταξή του από την ημερομηνία του επαναδιορισμού ή της επαναπρόσληψής του. Η πρόσθετη σύνταξη που αφαιρείται είναι εκείνη που καταβάλλεται στο μέλος κατά την ημερομηνία του επαναδιορισμού ή της επαναπρόσληψής του. |
|  |  |
|  |  (3) Η επιστροφή οποιουδήποτε ποσού με βάση το άρθρο αυτό γίνεται με απλό τόκο, προς τόσο επιτόκιο όσο ο Υπουργός Οικονομικών καθορίζει, που υπολογίζεται από την ημερομηνία κατά την οποία το ποσό καταβλήθηκε μέχρι την ημερομηνία επιστροφής ολόκληρου του ποσού. Ο χρόνος και ο τρόπος επιστροφής καθορίζονται από τον Υπουργό Οικονομικών. |
|  |  |
|  |  (4) Στην περίπτωση που σε μέλος του Σχεδίου στο οποίο αναφέρονται τα εδάφια (1) ή (2) του παρόντος άρθρου, πεθάνει σε οποιοδήποτε χρόνο μετά τον επαναδιορισμό ή την επαναπρόσληψή του, η προηγούμενη του υπηρεσία λαμβάνεται υπόψη για τον υπολογισμό της σύνταξης οικογενειών και του εφάπαξ φιλοδωρήματος που καταβάλλεται στο νόμιμο προσωπικό αντιπρόσωπό του, χωρίς να λαμβάνεται υπόψη ο όρος των εδαφίων αυτών για πενταετή τουλάχιστον υπηρεσία μετά τον επαναδιορισμό ή την επαναπρόσληψή του. |
|  |
| **ΜΕΡΟΣ V - ΣΥΝΤΑΞΙΟΔΟΤΙΚΑ ΩΦΕΛΗΜΑΤΑ ΓΙΑ ΛΟΓΟΥΣ ΑΛΛΟΥΣ ΑΠΟ ΤΗΝ ΑΦΥΠΗΡΕΤΗΣΗ ΛΟΓΩ ΟΡΙΟΥ ΗΛΙΚΙΑΣ** |
|  |
| Σύνταξη σε περίπτωση κατάργησης θέσης ή αναδιοργάνωσης. | 36. Σε μέλος του Σχεδίου το οποίο αφυπηρετεί αναγκαστικά με την κατάργηση της θέσης που κατέχει ή έναντι της οποίας απασχολείται με σύμβαση είτε ως ειδικός αστυνομικός για να διευκολυνθεί η βελτίωση της οργάνωσης του τμήματος της κρατικής υπηρεσίας ή του οργανισμού στον οποίο ανήκει, με την οποία δυνατό να επιτευχθεί αποτελεσματικότερη λειτουργία ή οικονομία, μπορεί να χορηγηθεί - |
|  |  |
|  |  | (α) Σύνταξη χωρίς να λαμβάνεται υπόψη ο όρος για συμπλήρωση υπηρεσίας πέντε ετών· |
|  |  |  |
|  |  | (β) πρόσθετη σύνταξη ίση με το ένα εξηκοστό των συντάξιμων απολαβών του για κάθε περίοδο τριών ετών συντάξιμης υπηρεσίας: |
|  |  |  |
|  |  | Νοείται ότι - |
|  |  |  |
|  |  |  | (i) η πρόσθετη σύνταξη δεν θα υπερβαίνει τα δέκα εξηκοστά· και |
|  |  |  |  |
|  |  |  | (ii) το σύνολο της πρόσθετης σύνταξης και της σύνταξης δεν θα υπερβαίνει τη σύνταξη που θα εδικαιούτο, αν είχε συνεχίσει να υπηρετεί στη θέση την οποία κατείχε ή έναντι της οποίας απασχολείτο κατά την ημερομηνία αφυπηρέτησής του, και είχε αφυπηρετήσει με τη συμπλήρωση της ηλικίας υποχρεωτικής αφυπηρέτησης, λαμβάνοντας όλες τις προσαυξήσεις τις οποίες θα εδικαιούτο μέχρι την ημερομηνία αυτή. |
|  |  |
| Αύξηση σύνταξης σε περίπτωση αφυπηρέτησης λόγω ασθένειας. | 37.-(1) Τηρουμένων των διατάξεων του εδαφίου (2), σε περίπτωση που μέλος του Σχεδίου το οποίο αφυπηρετεί δυνάμει της παραγράφου (ε) του άρθρου 27 (Περιπτώσεις χορήγησης συνταξιοδοτικών ωφελημάτων) λόγω σωματικής ή πνευματικής ανικανότητας, έχει κατά την ημέρα της αφυπηρέτησής του συμπληρώσει συντάξιμη υπηρεσία - |
|  |  |
|  |  | (α) Πέντε ή περισσότερα έτη αλλά κάτω από δέκα έτη λογίζεται ότι συμπλήρωσε διπλάσια συντάξιμη υπηρεσία· |
|  |  |  |
|  |  | (β) δέκα ή περισσότερα έτη αλλά κάτω από δεκαπέντε έτη λογίζεται ότι συμπλήρωσε είκοσι έτη συντάξιμη υπηρεσία· |
|  |  |  |
|  |  | (γ) δεκαπέντε ή περισσότερα έτη αλλά κάτω από είκοσι τρία έτη, η συντάξιμη υπηρεσία του αυξάνεται κατά πέντε έτη, με ανώτατο όριο συντάξιμης υπηρεσίας τα είκοσι πέντε έτη· |
|  |  |  |
|  |  | (δ) είκοσι τρία ή περισσότερα έτη αλλά κάτω από τριάντα έτη, η συντάξιμη υπηρεσία του αυξάνεται κατά δύο έτη, με ανώτατο όριο συντάξιμης υπηρεσίας τα τριάντα έτη. |
|  |  |
|  | Η πιο πάνω προστιθέμενη υπηρεσία λογίζεται υπηρεσία για την οποία καταβλήθηκαν τα ποσά που προβλέπονται στο άρθρο 14 του παρόντος Νόμου: |
|  |  |
|  |  Νοείται ότι, σε καμιά περίπτωση η σύνταξη θα υπολογίζεται με βάση υπηρεσία μεγαλύτερη από εκείνη την οποία θα είχε το μέλος του Σχεδίου αν παρέμενε στην υπηρεσία μέχρι την ηλικία υποχρεωτικής αφυπηρέτησής του. |
|  |  |
|  |  (2) Οι διατάξεις του εδαφίου (1) δεν εφαρμόζονται στην περίπτωση μέλους του Σχεδίου το οποίο δικαιούται σε πρόσθετη σύνταξη λόγω αναπηρίας που οφείλεται σε τραυματισμό κατά την εκτέλεση του καθήκοντός του δυνάμει του άρθρου 47 (Σύνταξη σε περίπτωση αφυπηρέτησης λόγω αναπηρίας), εάν η πρόσθετη αυτή σύνταξη είναι μεγαλύτερη από το ωφέλημα που παρέχεται δυνάμει του εδαφίου (1). |
|  |  |
| Τερματισμός υπηρεσίας για λόγους δημόσιου συμφέροντος. | 38. Σε περίπτωση τερματισμού από το Υπουργικό Συμβούλιο ή το κατά περίπτωση αρμόδιο όργανο της υπηρεσίας μέλους του Σχεδίου για εξειδικευμένους λόγους δημόσιου συμφέροντος σύμφωνα με τις διατάξεις του οικείου νόμου, οποιαδήποτε νέα υπηρεσία του μέλους αυτού μετά από επαναδιορισμό ή επαναπρόσληψη σε οποιαδήποτε κρατική υπηρεσία ή στον ευρύτερο δημόσιο τομέα μετά την αφυπηρέτησή του δυνάμει της παραγράφου (στ) του άρθρου 27 (Περιπτώσεις χορήγησης συνταξιοδοτικών ωφελημάτων) δε θα θεωρείται συνέχεια της προηγούμενης υπηρεσίας του, εκτός αν ο Υπουργός Οικονομικών ή το κατά περίπτωση αρμόδιο όργανο ήθελε αποφασίσει διαφορετικά με βάση τα περιστατικά της κάθε περίπτωσης, οπότε το μέλος επιστρέφει στο Ειδικό Ταμείο τα εις αυτό παραχωρηθέντα ωφελήματα ώστε να αναγνωριστεί η προηγούμενη υπηρεσία του. |
|  |  |
| Συνταξιοδοτικά ωφελήματα σε περίπτωση πειθαρχικής ποινής αναγκαστικής αφυπηρέτησης. | 39. Σε περίπτωση αναγκαστικής αφυπηρέτησης μέλους του Σχεδίου που υπηρετεί ή απασχολείται στην κρατική υπηρεσία, το θέμα των συνταξιοδοτικών ωφελημάτων υποβάλλεται από τον Υπουργό Οικονομικών στο Υπουργικό Συμβούλιο το οποίο και αποφασίζει για τα συνταξιοδοτικά ωφελήματα που θα παραχωρηθούν καθώς και το χρόνο έναρξης της καταβολής τούτων, λαμβανομένων υπόψη των περιστατικών της υπόθεσης: |
|  |  |
|  |  Νοείται ότι, τα συνταξιοδοτικά ωφελήματα που θα παραχωρηθούν δε θα είναι λιγότερα από εκείνα που θα παραχωρούνταν στο μέλος του Σχεδίου, αν επιβαλλόταν σ’ αυτό η ποινή της απόλυσης: |
|  |  |
|  |  Νοείται περαιτέρω ότι, η δυνάμει των διατάξεων του παρόντος άρθρου παρεχόμενη εξουσία στο Υπουργικό Συμβούλιο, όσον αφορά τους οργανισμούς του ευρύτερου δημόσιου τομέα, ασκείται κατ’ αναλογίαν από τα αρμόδια κατά περίπτωση όργανα. |
|  |  |
| Αφυπηρέτηση λόγω αναίτιας υπηρεσιακής ανεπάρκειας ή ακαταλληλότητας. | 40. Σε περίπτωση αφυπηρέτησης μέλους του Σχεδίου για λόγους αναίτιας υπηρεσιακής ανεπάρκειας ή ακαταλληλότητας, σύμφωνα με τις διατάξεις του οικείου νόμου, καταβάλλονται σ’ αυτό τα συνταξιοδοτικά ωφελήματα με βάση την πραγματική του υπηρεσία. |
|  |  |
| Αφυπηρέτηση για ανάληψη δημόσιου λειτουργήματος. | 41.-(1) Όταν μέλος του Σχεδίου αφυπηρετεί για ανάληψη δημόσιου λειτουργήματος που είναι ασυμβίβαστο με το αξίωμα ή τη θέση την οποία κατέχει ή στην οποία απασχολείται με σύμβαση ή ως ειδικός αστυνομικός, στην κρατική υπηρεσία ή στον ευρύτερο δημόσιο τομέα, το μέλος αυτό σε κάθε περίπτωση λαμβάνει για την υπηρεσία του σύνταξη και εφάπαξ ποσό δυνάμει του άρθρου 26 (Συντελεστής σύνταξης και εφάπαξ ποσό) χωρίς να λαμβάνεται υπόψη ο όρος για συμπλήρωση πενταετούς υπηρεσίας και ο χρόνος καταβολής του εφάπαξ ποσού και ο χρόνος έναρξης καταβολής της σύνταξης καθορίζονται στο εδάφιο (2) του άρθρου 45 του Νόμου: |
|  |  |
|  |  Νοείται ότι, η σύνταξη που αρχίζει να καταβάλλεται στο μέλος κατά το χρόνο που καθορίζεται στο εδάφιο (2) του άρθρου 45 του Νόμου, είναι αυξημένη κατά οποιοδήποτε ποσοστό κατά το οποίο τυχόν ήθελαν αυξηθεί οι συντάξεις μεταξύ της ημερομηνίας πρόωρης αφυπηρέτησής του και της ημερομηνίας καταβολής της σύνταξης. |
|  |   |
|  |  (2) Οποιαδήποτε νέα υπηρεσία αναληφθεί, από οποιοδήποτε πρόσωπο στην κρατική υπηρεσία ή στον ευρύτερο δημόσιο τομέα, μετά την αφυπηρέτησή του, δε θα θεωρείται ως συνέχεια της προηγούμενης υπηρεσίας του. |
|  |  |
| Συνταξιοδοτικά ωφελήματα μελών του Σχεδίου που παραιτούνται από την κρατική υπηρεσία ή τον ευρύτερο δημόσιο τομέα με σκοπό να ασκήσουν επαγγελματική δραστηριότητα σε θεσμικό όργανο της Ευρωπαϊκής Ένωσης, σε άλλο κράτος μέλος ή σε διεθνή οργανισμό.  | 42. Μέλος του Σχεδίου που παραιτείται από την κρατική υπηρεσία ή τον ευρύτερο δημόσιο τομέα με σκοπό να ασκήσει επαγγελματική δραστηριότητα σε θεσμικό όργανο της Ευρωπαϊκής Ένωσης και έχει συντάξιμη υπηρεσία όχι λιγότερη των πέντε (5) ετών και ο διορισμός του σε θέση έχει επικυρωθεί, σε περίπτωση που απαιτείται τέτοια επικύρωση από το νόμο ή κανονισμούς που διέπουν τους όρους του διορισμού του, δικαιούται είτε να μεταφέρει τα συνταξιοδοτικά του ωφελήματα στο συνταξιοδοτικό καθεστώς της Ευρωπαϊκής Ένωσης, σύμφωνα με τις διατάξεις του άρθρου 43, είτε να λάβει τα συνταξιοδοτικά ωφελήματα που καταβάλλονται στην περίπτωση οικειοθελούς πρόωρης αφυπηρέτησης: |
|  |  Νοείται ότι, μέλος του Σχεδίου που παραιτείται από την κρατική υπηρεσία ή τον ευρύτερο δημόσιο τομέα με σκοπό να ασκήσει επαγγελματική δραστηριότητα σε άλλο κράτος μέλος ή σε διεθνή οργανισμό και έχει συντάξιμη υπηρεσία όχι λιγότερη των πέντε (5) ετών και ο διορισμός του σε θέση έχει επικυρωθεί, σε περίπτωση που απαιτείται τέτοια επικύρωση από το νόμο ή κανονισμούς που διέπουν τους όρους του διορισμού του, δικαιούται να λάβει τα συνταξιοδοτικά ωφελήματα που καταβάλλονται στην περίπτωση της οικειοθελούς πρόωρης αφυπηρέτησης. |
|  |  |
| Δικαίωμα μεταφοράς συνταξιοδοτικών ωφελημάτων από το συνταξιοδοτικό καθεστώς των υπαλλήλων της κρατικής υπηρεσίας και του ευρύτερου δημόσιου τομέα στο συνταξιοδοτικό καθεστώς της Ευρωπαϊκής Ένωσης. | 43.-(1) Μέλος του Σχεδίου που αφυπηρετεί για ανάληψη καθηκόντων σε μόνιμη θέση στην Ευρωπαϊκή Ένωση, δικαιούται από της μονιμοποίησής του και μέχρι της ημερομηνίας που θεμελιώνει δικαίωμα συντάξεως αρχαιότητας κατά την έννοια του Κανονισμού 77 του Κανονισμού (ΕΚ και ΕΥΡΑΤΟΜ) αριθ. 11 και 31/1962, να ενεργήσει ώστε να καταβληθεί από την Κυβέρνηση της Δημοκρατίας στην Ευρωπαϊκή Ένωση το ποσό που αντικατοπτρίζει την κεφαλαιακή αξία των ωφελημάτων που έχει διασφαλίσει με βάση το σύστημα συντάξεων των υπαλλήλων της κρατικής υπηρεσίας και του ευρύτερου δημόσιου τομέα με αναγωγή του ποσού αυτού στον χρόνο της πραγματικής μεταφοράς του: |
|  |  Νοείται ότι, η μεταφορά των συνταξιοδοτικών ωφελημάτων δύναται να πραγματοποιηθεί νοουμένου ότι το μέλος του Σχεδίου δεν έχει συμπληρώσει την ηλικία των (63) ετών κατά την ημερομηνία μεταφοράς. |
|  |  (2) Το ποσό που αναφέρεται στο εδάφιο (1) ισούται με το συνολικό ποσό που καταβλήθηκε εκατέρωθεν από τον εργοδότη και κάθε μέλος του Σχεδίου στο Ειδικό Ταμείο δυνάμει του άρθρου 14 του Νόμου: |
|  |  |
|  |  Νοείται ότι, οι μήνες υπηρεσίας δεν δύναται να υπερβαίνουν τους τετρακόσιους (400). |
|  |  |
|  |  (3) Με τη λήψη επιστολής από την Ευρωπαϊκή Ένωση για μεταφορά συνταξιοδοτικών ωφελημάτων από το σύστημα συντάξεων των υπαλλήλων της κρατικής υπηρεσίας και του ευρύτερου δημόσιου τομέα στο σύστημα συνταξιοδότησης της Ευρωπαϊκής Ένωσης, το Γενικό Λογιστήριο της Κυπριακής Δημοκρατίας, εντός τριών μηνών από την ημερομηνία λήψης της πιο πάνω επιστολής, κοινοποιεί στην Ευρωπαϊκή Ένωση και στον ενδιαφερόμενο, τις απαραίτητες πληροφορίες σε σχέση με την εν λόγω μεταφορά καθώς επίσης και το σχετικό έντυπο αιτήσεως για διεκπεραίωση της μεταφοράς, όπως αυτό καθορίζεται στο άρθρο 2 του παρόντος Νόμου. |
|  |  |
|  |  (4) Ο ενδιαφερόμενος, εντός τριών μηνών από της ημερομηνίας που φέρει το εν λόγω έγγραφο κοινοποίησης, οφείλει να δηλώσει εγγράφως προς το Γενικό Λογιστήριο, μέσω της Ευρωπαϊκής Ένωσης, εάν αποδέχεται τη μεταφορά του σχετικού ποσού από το σύστημα συντάξεων των κρατικών υπαλλήλων στο σύστημα συνταξιοδότησης της Ευρωπαϊκής Ένωσης και η δήλωση αυτή είναι οριστική και αμετάκλητη. Η πραγματική μεταφορά του κεφαλαίου από το Γενικό Λογιστήριο γίνεται εντός έξι μηνών από της ημερομηνίας αποδοχής της μεταφοράς, μέσω της Ευρωπαϊκής Ένωσης. Εάν η πραγματική μεταφορά διενεργηθεί μετά το πέρας της περιόδου των έξι μηνών, το Γενικό Λογιστήριο οφείλει να καταβάλει σχετικό τόκο προς τόσο επιτόκιο όσο εκάστοτε ορίζεται από τον Υπουργό Οικονομικών. |
|  |   |
| Δικαίωμα μεταφοράς συνταξιοδοτικών ωφελημάτων από το συνταξιοδοτικό καθεστώς της Ευρωπαϊκής Ένωσης στο συνταξιοδοτικό καθεστώς των υπαλλήλων της κρατικής υπηρεσίας και του ευρύτερου δημόσιου τομέα. | 44.-(1) Εφόσον υπάλληλος της Ευρωπαϊκής Ένωσης, ο οποίος με βάση τον Κανονισμό (ΕΚ και ΕΥΡΑΤΟΜ) αριθ. 11 και 31/1962, θεμελίωσε δικαίωμα σε σύνταξη, διοριστεί στην κρατική υπηρεσία ή στον ευρύτερο δημόσιο τομέα, δικαιούται από της ημερομηνίας επικύρωσης του διορισμού του, σε περίπτωση που απαιτείται τέτοια επικύρωση από το νόμο ή κανονισμούς που διέπουν τους όρους διορισμού του, να μεταφέρει, στο σύστημα συντάξεων των υπαλλήλων της κρατικής υπηρεσίας και του ευρύτερου δημόσιου τομέα, το αναλογιστικό ισοδύναμο ποσό των δικαιωμάτων σε σύνταξη αρχαιότητας που έχει αποκτήσει για την υπηρεσία του στην Ευρωπαϊκή Ένωση, όπως αυτό υπολογίζεται με βάση τον Κανονισμό (ΕΚ και ΕΥΡΑΤΟΜ) αριθ. 11 και 31/1962 και σε τέτοια περίπτωση η υπηρεσία του στην Ευρωπαϊκή Ένωση θα λογίζεται ως συντάξιμη υπηρεσία δυνάμει του συστήματος σύνταξης των υπαλλήλων της κρατικής υπηρεσίας και του ευρύτερου δημόσιου τομέα. |
|  |  |
|  |  (2) Με τη λήψη επιστολής για μεταφορά συνταξιοδοτικών ωφελημάτων από το σύστημα συνταξιοδότησης της Ευρωπαϊκής Ένωσης στο σύστημα σύνταξης των υπαλλήλων της κρατικής υπηρεσίας και του ευρύτερου δημόσιου τομέα, αποστέλλεται στον ενδιαφερόμενο έντυπο αιτήσεως για μεταφορά των εν λόγω ωφελημάτων, όπως αυτό ορίζεται στο άρθρο 2 του παρόντος Νόμου. |
|  |  |
|  |  (3) Με τη λήψη του συμπληρωμένου και υπογεγραμμένου εντύπου αιτήσεως, για μεταφορά των συνταξιοδοτικών δικαιωμάτων στο σύστημα συντάξεων των υπαλλήλων της κρατικής υπηρεσίας και του ευρύτερου δημόσιου τομέα το Γενικό Λογιστήριο της Δημοκρατίας αποστέλλει στην Ευρωπαϊκή Ένωση και στον ενδιαφερόμενο όλες τις πληροφορίες που είναι απαραίτητες για τη διεκπεραίωση της μεταφοράς. |
|  |  |
| Οικειοθελής πρόωρη αφυπηρέτηση. | 45.-(1) Μέλος του Σχεδίου με συντάξιμη υπηρεσία όχι λιγότερη των πέντε (5) ετών και νοουμένου ότι ο διορισμός του σε θέση έχει επικυρωθεί, σε περίπτωση που απαιτείται τέτοια επικύρωση από το νόμο ή κανονισμούς που διέπουν τους όρους του διορισμού του, αποκτά δικαίωμα για υποβολή αίτησης για οικειοθελή πρόωρη αφυπηρέτηση. |
|  |  |
|  |  (2) Σε περίπτωση που μέλος του Σχεδίου υποβάλλει αίτηση για οικειοθελή πρόωρη αφυπηρέτηση πριν τη συμπλήρωση της ηλικίας υποχρεωτικής αφυπηρέτησης, όπως αυτή καθορίζεται στο άρθρο 30, η οποία εγκρίνεται από το αρμόδιο όργανο, του καταβάλλεται εφάπαξ ποσό και σύνταξη όπως αυτά καθορίζονται στο άρθρο 26 και ο χρόνος καταβολής του εφάπαξ ποσού και ο χρόνος έναρξης καταβολής της σύνταξης, καθορίζονται ως ακολούθως: |
|  |  |
|  |  | (i) η σύνταξη αρχίζει να καταβάλλεται στο μέλος μόλις συμπληρώσει την ηλικία των εξήντα (60) ετών· και  |
|  |  |  |
|  |  | (ii) το εφάπαξ ποσό με τη συμπλήρωση της ηλικίας των πενήντα (50) ετών: |
|  |  |
|  |  Νοείται ότι, η σύνταξη που αρχίζει να καταβάλλεται στο μέλος κατά το χρόνο έναρξης καταβολής της σύνταξης που προβλέπεται στο παρόν εδάφιο είναι αυξημένη κατά οποιοδήποτε ποσοστό κατά το οποίο τυχόν ήθελαν αυξηθεί οι συντάξεις μεταξύ της ημερομηνίας πρόωρης αφυπηρέτησής του και της ημερομηνίας καταβολής της σύνταξης. |
|  |  |
|  |  (3) Όταν μέλος του Σχεδίου δεν ικανοποιεί τους άλλους όρους της παραγράφου (α) του εδαφίου αυτού, αλλά έχει συντάξιμη υπηρεσία όχι μικρότερη των τριών (3) ετών, παραιτείται από τη θέση του με άδεια του αρμόδιου οργάνου, αυτός παίρνει αμέσως μετά την παραίτησή του εφάπαξ ποσό ίσο με το ένα δωδέκατο του μέσου όρου των ετήσιων ακαθάριστων συντάξιμων απολαβών του συνόλου της συντάξιμης υπηρεσίας του από την ημερομηνία πρόσληψης και μέχρι την ημερομηνία αφυπηρέτησής του, αναπροσαρμοσμένων κατά την αξία της εκάστοτε ισχύουσας ασφαλιστικής μονάδας του Ταμείου Κοινωνικών Ασφαλίσεων, για κάθε συμπληρωμένο μήνα συντάξιμης υπηρεσίας: |
|  |  |
|  |  Νοείται ότι, σε περίπτωση κατά την οποία για μία ή περισσότερες περιόδους συντάξιμης υπηρεσίας δεν υπάρχουν διαθέσιμα μηνιαία μισθοδοτικά στοιχεία μεταξύ της ημερομηνίας πρόσληψης και της ημερομηνίας αφυπηρέτησης, ως «μηνιαίες ακαθάριστες συντάξιμες απολαβές» καθορίζεται ο μέσος όρος των διαθέσιμων στοιχείων για τις μηνιαίες απολαβές του πλησιέστερου μήνα προς την αρχή και το τέλος κάθε τέτοιας περιόδου και σε περίπτωση κατά την οποία δεν υπάρχουν καθόλου διαθέσιμα μηνιαία μισθοδοτικά στοιχεία από την ημερομηνία πρόσληψης και για οποιαδήποτε χρονική περίοδο μετά την ημερομηνία αυτή, ως «συντάξιμες απολαβές αναλογούσες σε κάθε τέτοια περίοδο», καθορίζεται ο μέσος όρος ανάμεσα στο μισθό πρόσληψης και τον πρώτο μήνα για τον οποίο υπάρχουν διαθέσιμα στοιχεία: |
|  |  |
|  |  Νοείται έτι περαιτέρω ότι, οι μηνιαίες ακαθάριστες συντάξιμες απολαβές που προκύπτουν, αναπροσαρμόζονται κατά την αξία της εκάστοτε ισχύουσας ασφαλιστικής μονάδας του Ταμείου Κοινωνικών Ασφαλίσεων για κάθε συμπληρωμένο μήνα συντάξιμης υπηρεσίας. |
|  |  |
|  |  (4) Εάν μέλος του Σχεδίου στο οποίο εφαρμόζονται τα εδάφια (1) και (2) του παρόντος άρθρου ασθενήσει κατά οποιοδήποτε χρόνο πριν από τη συμπλήρωση της ηλικίας που απαιτείται για την έναρξη καταβολής της σύνταξης σ’ αυτό, ο Υπουργός Οικονομικών, αν ικανοποιηθεί από ιατρική έκθεση Κυβερνητικού Ιατρικού Συμβουλίου ότι αυτός υποφέρει από σωματική ή πνευματική αναπηρία η οποία είναι κατά πάσαν πιθανότητα μόνιμη και τέτοιας φύσης, ώστε το μέλος να μην μπορεί να ασκήσει οποιοδήποτε επάγγελμα, μπορεί να επιτρέψει την καταβολή της σύνταξης αμέσως. Στην περίπτωση αυτή οι πρόνοιες του άρθρου 37 (Αύξηση σύνταξης σε περίπτωση αφυπηρέτησης λόγω ασθένειας) για αύξηση σύνταξης σε περιπτώσεις αφυπηρέτησης λόγω ασθένειας δεν εφαρμόζονται και η σύνταξη υπολογίζεται και αυξάνεται όπως προβλέπεται στην επιφύλαξη του εδαφίου (2) ανωτέρω. |
|  |  |
|  |  (5) Αν το μέλος στο οποίο εφαρμόζονται τα εδάφια (1) και (2) του παρόντος άρθρου πεθάνει σε οποιοδήποτε χρόνο πριν από τη συμπλήρωσης της ηλικίας που απαιτείται για την έναρξη καταβολής της σύνταξης σ’ αυτό, καταβάλλεται στη χήρα και τα τέκνα του που δικαιούνται σύνταξη, αν υπάρχουν, σύνταξη χήρας και τέκνων σύμφωνα με τις διατάξεις του Μέρους V του παρόντος Νόμου, χωρίς να εφαρμόζεται η πρώτη επιφύλαξη της παραγράφου (1) του άρθρου 54 (Υπολογισμός σύνταξης χήρας) αναφορικά με πρόσθετη υπηρεσία στον υπολογισμό του ποσοστού της σύνταξης χήρας. Η σύνταξη υπολογίζεται και αυξάνεται όπως προβλέπεται στην επιφύλαξη του εδαφίου (2) ανωτέρω. |
|  |  |
|  |  (6) Εάν το μέλος στο οποίο εφαρμόζονται τα εδάφια (1) και (2) επαναδιοριστεί ή επαναπροσληφθεί στην κρατική υπηρεσία ή τον ευρύτερο δημόσιο τομέα πριν από την καταβολή οποιασδήποτε σύνταξης και τελικά αφυπηρετήσει σε οποιαδήποτε περίπτωση κατά την οποία δικαιούται σύνταξη δυνάμει του άρθρου 27 (Περιπτώσεις χορήγησης συνταξιοδοτικών ωφελημάτων), η προηγούμενη υπηρεσία του λαμβάνεται υπόψη για τον υπολογισμό της σύνταξής του κατά την τελική αφυπηρέτησή του, νοουμένου ότι η περίοδος υπηρεσίας του αμέσως πριν την τελική αφυπηρέτησή του δεν είναι μικρότερη των πέντε (5) ετών και ότι το μέλος αμέσως μετά τον επαναδιορισμό ή την επαναπρόσληψή του επιλέξει να επιστρέψει οποιοδήποτε εφάπαξ ποσό ή φιλοδώρημα του χορηγήθηκε δυνάμει των εδαφίων (1) (2) και (3): |
|  |  |
|  |  Νοείται ότι, αν το μέλος το οποίο επέλεξε να επιστρέψει το εφάπαξ ποσό ή το φιλοδώρημα αποθάνει σε οποιοδήποτε χρόνο μετά τον επαναδιορισμό ή την επαναπρόσληψή του, η προηγούμενη υπηρεσία του λαμβάνεται υπόψη για τον υπολογισμό της σύνταξης χήρας και τέκνων και του εφάπαξ φιλοδωρήματος που χορηγείται στο νόμιμο προσωπικό αντιπρόσωπό του, χωρίς να λαμβάνεται υπόψη ο όρος του εδαφίου αυτού για συμπλήρωση υπηρεσίας πέντε (5) ετών: |
|  |  |
|  |  Νοείται περαιτέρω ότι, η επιστροφή του εφάπαξ ποσού ή φιλοδωρήματος δυνάμει του παρόντος εδαφίου γίνεται με απλό τόκο προς τόσο επιτόκιο όσο ο Υπουργός Οικονομικών εκάστοτε καθορίζει. Ο τόκος υπολογίζεται από την ημερομηνία καταβολής του εφάπαξ ποσού ή φιλοδωρήματος στο μέλος μέχρι την ημερομηνία επιστροφής ολόκληρου του ποσού. Ο χρόνος και ο τρόπος επιστροφής καθορίζονται από το Γενικό Λογιστή. |
|  |  |
| Αναλογιστική μείωση συντάξεων.Πίνακας 2 του παρόντος Νόμου. | 46.-(1) Η σύνταξη και το εφάπαξ ποσό ή το φιλοδώρημα μέλους του Σχεδίου το οποίο αφυπηρετεί ή παραιτείται πριν από τη συμπλήρωση της ηλικίας υποχρεωτικής αφυπηρέτησης, μειώνονται κατά ποσό που αντιστοιχεί σε ποσοστό ίσο με αυτό που εκτίθεται στον Πίνακα 2 του παρόντος Νόμου, αναλόγως της ηλικίας υποχρεωτικής αφυπηρέτησης, όπως αυτή καθορίζεται στο άρθρο 30 και σε συνάρτηση με την ηλικία καταβολής του εφάπαξ ποσού και έναρξης καταβολής της σύνταξης όπως καθορίζονται στο εδάφιο (2) του άρθρου 45 του παρόντος Νόμου. |
|  |  |
|  |  (2) Οι διατάξεις του παρόντος άρθρου δεν τυγχάνουν εφαρμογής στην περίπτωση θανάτου του μέλους του Σχεδίου ή στην περίπτωση αφυπηρέτησής του με απόφαση του αρμοδίου προς τούτο οργάνου, μετά από σχετική έκθεση Κυβερνητικού Ιατρικού Συμβουλίου, σύμφωνα με την οποία το μέλος δεν μπορεί να εκτελεί τα καθήκοντά του λόγω πνευματικής ή σωματικής ανικανότητας και ότι η ανικανότητα αυτή πιθανόν να είναι μόνιμη ή στην περίπτωση μέλους του Σχεδίου που αφυπηρετεί οικειοθελώς πρόωρα ή παραιτείται σύμφωνα με τις διατάξεις του παρόντος Νόμου διασφαλίζοντας δικαίωμα σε φιλοδώρημα μόνο. |
|  |  |
| Σύνταξη σε περίπτωση αφυπηρέτησης λόγω αναπηρίας. | 47.-(1) Σε περίπτωση που οποιοδήποτε μέλος του Σχεδίου καταστεί μόνιμα ανάπηρο συνεπεία τραύματος που υπέστη - |
|  |  | (α) Κατά την ενεργό εκτέλεση του καθήκοντός του· |
|  |  |  |
|  |  | (β) χωρίς δική του αμέλεια· και |
|  |  |  |
|  |  | (γ) λόγω περιστάσεων που μπορούν ειδικά να αποδοθούν στη φύση του καθήκοντός του, |
|  |  |
|  | το Υπουργικό Συμβούλιο δύναται -  |
|  |  |
|  |  | (i) αν η αφυπηρέτησή του καταστεί αναγκαία ή επιταχυνθεί ουσιαστικά και αν η συνολική του υπηρεσία είναι μικρότερη των πέντε ετών, να αποφασίσει τη χορήγηση σ’ αυτό αντί φιλοδωρήματος δυνάμει του άρθρου 29 (Αφυπηρέτηση πριν από τη συμπλήρωση πενταετούς υπηρεσίας) σύνταξης και εφάπαξ ποσού δυνάμει του άρθρου 26 (Συντελεστής σύνταξης και εφάπαξ ποσό), με βάση το μήκος της υπηρεσίας του, χωρίς να λαμβάνεται υπόψη ο όρος για συμπλήρωση υπηρεσίας πέντε ετών· |
|  |  |  |
|  |  | (ii) να αποφασίσει τη χορήγηση στο μέλος με την αφυπηρέτησή του πρόσθετης σύνταξης, που υπολογίζεται ως ακολούθως με βάση τις συντάξιμες απολαβές του κατά την ημερομηνία της αφυπηρέτησής του: |
|  |  |
|  |  | όταν η αναπηρία είναι - |
|  |  |  |
|  |  | ελαφρά - πέντε εξηκοστά (5/60) των συντάξιμων απολαβών˙ |
|  |  | σοβαρή - δέκα εξηκοστά (10/60)˙ |
|  |  | πολύ σοβαρή - δεκαπέντε εξηκοστά (15/60)˙ |
|  |  | πλήρης - είκοσι εξηκοστά (20/60)˙ |
|  | Για τους σκοπούς της παραγράφου αυτής: |
|  |  |
|  | «ελαφρά αναπηρία» σημαίνει βαθμό αναπηρίας μεταξύ 10% και 30% και των δύο ποσοστών συμπεριλαμβανομένων˙ |
|  |  |
|  | «σοβαρή αναπηρία» σημαίνει βαθμό αναπηρίας πάνω από 30% μέχρι και 50% συμπεριλαμβανομένου˙ |
|  |  |
|  | «πολύ σοβαρή αναπηρία» σημαίνει βαθμό αναπηρίας πάνω από 50% μέχρι και 70% συμπεριλαμβανομένου˙ |
|  |  |
|  | «πλήρης αναπηρία» σημαίνει βαθμό αναπηρίας πάνω από 70%, |
|  |  |
|  | όπως η αναπηρία και οι βαθμοί της καθορίζονται στον περί Κοινωνικών Ασφαλίσεων Νόμο όπως αυτός εκάστοτε τροποποιείται ή αντικαθίσταται: |
|  |  |
|  |  Νοείται ότι, η πρόσθετη σύνταξη μπορεί να μειωθεί κατά τόσο ποσό όσο το Υπουργικό Συμβούλιο ήθελε θεωρήσει εύλογο, αν η αναπηρία δεν είναι ο λόγος ή ο μόνος λόγος της αφυπηρέτησης. |
|  |  |
|  |  (2) Εάν το μέλος του Σχεδίου που κατέστη ανάπηρο όπως παραπάνω αναφέρεται κατά την ημερομηνία του τραύματος κατείχε θέση επί δοκιμασία, το Υπουργικό Συμβούλιο δύναται κατά την αφυπηρέτησή του να χορηγήσει σ’ αυτό σύνταξη ποσού ίσου με την πρόσθετη σύνταξη που μπορούσε να χορηγηθεί στο μέλος αυτό με βάση το εδάφιο (1) εάν ο διορισμός του είχε επικυρωθεί. |
|  |  |
|  |  (3) Οποιαδήποτε πρόσθετη σύνταξη πληρωτέα δυνάμει της υποπαραγράφου (ii) του εδαφίου (1), μαζί με οποιαδήποτε σύνταξη πληρωτέα δυνάμει του Νόμου αυτού και μαζί με το ετήσιο ποσό του ωφελήματος που καταβάλλεται λόγω αναπηρίας ως σύνταξη δυνάμει του περί Κοινωνικών Ασφαλίσεων Νόμου, δεν μπορούν να υπερβαίνουν τις ετήσιες συντάξιμες απολαβές του μέλους κατά την ημερομηνία της αφυπηρέτησής του. |
|  |  |
|  |  (4) H δυνάμει των διατάξεων των εδαφίων (1) και (2) του παρόντος άρθρου παρεχόμενη εξουσία στο Υπουργικό Συμβούλιο, όσον αφορά τους οργανισμούς του ευρύτερου δημόσιου τομέα, ασκείται κατ’ αναλογίαν από τα αρμόδια κατά περίπτωση όργανα. |
|  |  |
| Φιλοδώρημα όταν το μέλος του Σχεδίου πεθάνει στην υπηρεσία ή μετά την αφυπηρέτησή του. | 48.-(1) Όταν μέλος του Σχεδίου πεθάνει στην υπηρεσία, χορηγείται στο νόμιμο προσωπικό αντιπρόσωπό του εφάπαξ ποσό που δεν υπερβαίνει τις ετήσιες συντάξιμες απολαβές του κατά την ημερομηνία του θανάτου του ή της λήξης της άδειας την οποία τυχόν είχε σε πίστη του κατά την ημερομηνία αυτή ή το εφάπαξ ποσό στο οποίο θα εδικαιούτο αν είχε αφυπηρετήσει λόγω σωματικής ή πνευματικής αναπηρίας δυνάμει της παραγράφου (ε) του άρθρου 27 (Περιπτώσεις χορήγησης συνταξιοδοτικών ωφελημάτων) κατά την ημερομηνία του θανάτου του ή της λήξης της άδειας την οποία τυχόν είχε σε πίστη του κατά την ημερομηνία αυτή, οποιοδήποτε από τα ποσά αυτά είναι το μεγαλύτερο:  |
|  |  |
|  |  Νοείται ότι, στην περίπτωση καθηγητή ή δασκάλου, για τους σκοπούς του παρόντος εδαφίου αν ο θάνατος επισυμβεί μεταξύ της 31ης Ιανουαρίου και της 31ης Αυγούστου, η συντάξιμη υπηρεσία του λογίζεται ότι αυξάνεται κατά δύο μήνες ή κατά το χρονικό διάστημα που μεσολαβεί μεταξύ της ημερομηνίας του θανάτου του και της 31ης Αυγούστου, εάν τούτο είναι βραχύτερο των δυο μηνών. |
|  |  |
|  |  (2) Όταν μέλος του Σχεδίου στο οποίο χορηγήθηκε σύνταξη ή φιλοδώρημα δυνάμει του παρόντος Μέρους του Νόμου πεθάνει μετά την αφυπηρέτησή του και το συνολικό ποσό που πληρώθηκε ή είναι πληρωτέο σ΄ αυτό μέχρι την ημερομηνία του θανάτου του υπό μορφή σύνταξης ή φιλοδωρήματος ή άλλου ωφελήματος αφυπηρέτησης είναι μικρότερο από τις ετήσιες συντάξιμες απολαβές που έπαιρνε κατά το χρόνο της αφυπηρέτησής του, χορηγείται στο νόμιμο προσωπικό αντιπρόσωπό του φιλοδώρημα ίσο με τη διαφορά. |
|  |  |
| Συντάξεις σε εξαρτωμένους μέλους του Σχεδίου που πέθανε κατά την εκτέλεση του καθήκοντός του. | 49.-(1) Τηρουμένων των διατάξεων του παρόντος άρθρου και του επόμενου άρθρου, όταν μέλος του Σχεδίου πεθάνει, ενώ διατελούσε στην υπηρεσία, συνεπεία τραύματος το οποίο υπέστη - |
|  |  | (α) Κατά την ενεργό εκτέλεση του καθήκοντός του· |
|  |  |  |
|  |  | (β) χωρίς δική του αμέλεια· και |
|  |  |  |
|  |  | (γ) λόγω περιστάσεων που μπορούν ειδικά να αποδοθούν στη φύση του καθήκοντός του, |
|  |  |  |
|  | το Υπουργικό Συμβούλιο δύναται να αποφασίσει τη χορήγηση, επιπρόσθετα από το φιλοδώρημα που τυχόν χορηγήθηκε στο νόμιμο προσωπικό αντιπρόσωπό του δυνάμει του άρθρου 48 (Φιλοδώρημα όταν ο υπάλληλος πεθάνει στην υπηρεσία ή μετά την αφυπηρέτησή του) - |
|  |  |  |
|  |  | (i) αν το αποθανόν μέλος καταλείπει χήρα, σύνταξη σ΄ αυτή, εφόσον παραμένει ανύπανδρη το ποσό της οποίας να μην υπερβαίνει τα είκοσι πέντε τοις εκατόν (25%) των ετήσιων συντάξιμων απολαβών του κατά την ημερομηνία του θανάτου του· |
|  |  |  |
|  |  | (ii) αν το αποθανόν μέλος καταλείπει χήρα στην οποία χορηγείται σύνταξη δυνάμει της προηγούμενης παραγράφου και τέκνο ή τέκνα, σύνταξη για κάθε τέκνο, η οποία δεν υπερβαίνει το ένα έκτο του ποσού της σύνταξης που καθορίζεται από την προηγούμενη παράγραφο· |
|  |  | (iii) αν το αποθανόν μέλος καταλείπει τέκνο ή τέκνα, αλλά δεν καταλείπει χήρα, ή αν δεν χορηγείται σύνταξη στη χήρα, σύνταξη για κάθε τέκνο, το ποσό της οποίας είναι διπλάσιο του ποσού που καθορίζεται από την προηγούμενη παράγραφο· |
|  |  |  |
|  |  | (iv) αν το αποθανόν μέλος καταλείπει τέκνο ή τέκνα και χήρα στην οποία χορηγείται σύνταξη δυνάμει της παραγράφου (i) και η χήρα μετά αποθάνει, σύνταξη για κάθε τέκνο από την ημερομηνία του θανάτου της χήρας διπλάσια από το ποσό που καθορίζεται στην παράγραφο (ii)· |
|  |  |  |
|  |  | (v) αν το αποθανόν μέλος δεν καταλείπει χήρα ή αν δε χορηγείται σύνταξη στη χήρα και αν οι γονείς του ή οποιοσδήποτε αυτών εξαρτάτο πλήρως ή κυρίως από αυτό για τη συντήρησή του, σύνταξη στον πατέρα ή τη μητέρα ή και στους δύο, εφόσον αυτοί ή οποιοσδήποτε από αυτούς στερούνται επαρκών μέσων συντήρησης. Το ποσό της σύνταξης γονέων δεν υπερβαίνει το ποσό της σύνταξης που θα μπορούσε να χορηγηθεί στη χήρα του: |
|  |  |
|  | Νοείται ότι: - |
|  |  |  |
|  |  | (α) Σύνταξη δεν καταβάλλεται δυνάμει του παρόντος εδαφίου σε οποιοδήποτε χρόνο για περισσότερα από τρία τέκνα· |
|  |  |  |
|  |  | (β) σε περίπτωση σύνταξης που χορηγήθηκε δυνάμει της παραγράφου (v) του παρόντος εδαφίου, αν οποιοσδήποτε από τους δύο γονείς ήταν χήρος κατά το χρόνο της χορήγησης της σύνταξης και μετά παντρευτεί εκ νέου, η σύνταξη αυτή τερματίζεται από την ημερομηνία του νέου γάμου. Αν, κατά την κρίση του Υπουργού Οικονομικών, σε οποιοδήποτε χρόνο οποιοσδήποτε από τους γονείς στον οποίο χορηγήθηκε σύνταξη δυνάμει της παραγράφου (v) έχει άλλους επαρκείς πόρους συντήρησης, η σύνταξη αυτή τερματίζεται από την ημερομηνία που θα ορίσει ο Υπουργός Οικονομικών· |
|  |  |  |
|  |  | (γ) ο Υπουργός Οικονομικών δύναται να διατάξει τον τερματισμό καταβολής σύνταξης που χορηγήθηκε δυνάμει του εδαφίου αυτού σε τέκνο, όταν το τέκνο νυμφευθεί· |
|  |  |  |
|  |  | (δ) ο Υπουργός Οικονομικών δύναται να διατάξει - |
|  |  |  |
|  |  |  | (i) τη συνέχιση καταβολής σύνταξης για τέκνο το οποίο, αν και έπαυσε να τη δικαιούται δυνάμει του παρόντος άρθρου, υπέστη, κατά το χρόνο κατά τον οποίο εδικαιούτο σύνταξη, πνευματική ή σωματική αναπηρία που πιστοποιείται από Κυβερνητικό Ιατρικό Συμβούλιο και το καθιστά ανίκανο να κερδίζει τα αναγκαία προς το ζην· |
|  |  |  |  |
|  |  |  | (ii) τηρουμένων των διατάξεων των παραγράφων (α) και (γ) της παρούσας επιφύλαξης, την καταβολή σύνταξης για τέκνο το οποίο ανεξάρτητα από ηλικία κατά το χρόνο του θανάτου του πατέρα του υποφέρει από πνευματική ή σωματική αναπηρία, που πιστοποιείται από Κυβερνητικό Ιατρικό Συμβούλιο και το καθιστά ανίκανο να κερδίζει τα προς το ζην: |
|  |  |
|  |  Νοείται ότι, ο Υπουργός Οικονομικών δύναται να διατάξει τον τερματισμό της σύνταξης σε οποιοδήποτε χρόνο, αν ικανοποιηθεί από γνωμάτευση του Κυβερνητικού Ιατρικού Συμβουλίου ότι η αναπηρία έπαυσε να υφίσταται ή δεν εμποδίζει το τέκνο να κερδίζει τα προς το ζην. |
|  |  |
|  |  (2) Ο Υπουργός Οικονομικών καθορίζει την ελάχιστη σύνταξη που χορηγείται δυνάμει του παρόντος άρθρου. Στο ποσό αυτό υπολογίζονται και οι συντάξεις που χορηγούνται στα τέκνα δυνάμει του παρόντος άρθρου. Η ελάχιστη αυτή σύνταξη δεν υπόκειται στην τιμαριθμική αύξηση που προβλέπεται στο άρθρο 57 (Τιμαριθμική αύξηση των συντάξεων) του παρόντος Νόμου. |
|  |  |
|  |  (3) Οποιεσδήποτε συντάξεις πληρωτέες δυνάμει του παρόντος άρθρου μειώνονται κατά ποσό ίσο με το ένα τρίτο του ετήσιου ποσού ωφελήματος που καταβάλλεται ως σύνταξη λόγω θανάτου δυνάμει του περί Κοινωνικών Ασφαλίσεων Νόμου.  |
|  |  |
|  |  (4) Οποιεσδήποτε συντάξεις πληρωτέες δυνάμει του παρόντος άρθρου μαζί με το ετήσιο ποσό κάθε ωφελήματος που καταβάλλεται ως σύνταξη δυνάμει του περί Κοινωνικών Ασφαλίσεων Νόμου, σε καμιά περίπτωση δεν υπερβαίνουν τις συντάξιμες απολαβές του αποθανόντος μέλους κατά την ημέρα του θανάτου του. |
|  |  |
|  |  (5) Για τους σκοπούς του παρόντος Νόμου "τέκνα" είναι τα νόμιμα ή νομιμοποιηθέντα ή εξώγαμα ή αναγνωρισθέντα ή υιοθετηθέντα ή είναι φυσικά τέκνα της συζύγου εφόσον δεν υπερβαίνουν το δέκατο όγδοο (18ο) έτος της ηλικίας τους ή το εικοστό πέμπτο (25ο) εάν φοιτούν σε σχολή, κολλέγιο, πανεπιστήμιο ή άλλο εκπαιδευτικό ίδρυμα ή εξασκούνται από οποιοδήποτε πρόσωπο σε οποιοδήποτε επιτήδευμα, επάγγελμα ή τέχνη κάτω από συνθήκες που απαιτούν απ’ αυτά ν’ αφιερώνουν στην φοίτηση ή εξάσκησή τους το σύνολο του χρόνου τους ή βρίσκονται σε ενεργό υπηρεσία στην Εθνική Φρουρά δυνάμει του περί Εθνικής Φρουράς Νόμου. Ο όρος "τέκνα" περιλαμβάνει και επιγενόμενα τέκνα. |
|  |  |
|  |  (6) Οι διατάξεις του παρόντος άρθρου δεν εφαρμόζονται σε περίπτωση θανάτου μέλους του Σχεδίου, αν η χήρα ή τα τέκνα του ή οι εξαρτώμενοι γονείς του δικαιούνται σε συντάξεις δυνάμει του Μέρους V του παρόντος Νόμου: |
|  |  |
|  |  Νοείται ότι, αν οι συντάξεις που χορηγούνται δυνάμει του Μέρους V του παρόντος Νόμου, είναι συνολικά μικρότερες από τις συντάξεις που χορηγούνται δυνάμει του παρόντος άρθρου, καταβάλλονται οι συνολικά μεγαλύτερες συντάξεις. |
|  |  |
|  |  (7) H δυνάμει των διατάξεων του εδαφίου (1) του παρόντος άρθρου παρεχόμενη εξουσία στο Υπουργικό Συμβούλιο, όσον αφορά τους οργανισμούς του ευρύτερου δημόσιου τομέα, ασκείται κατ’ αναλογίαν από τα αρμόδια κατά περίπτωση όργανα. |
|  |  |
| Συντάξεις σε εξαρτωμένους μέλους της Αστυνομίας ή μέλους της Πυροσβεστικής που πέθανε κατά την εκτέλεση του καθήκοντός του. | 50. Ανεξάρτητα από τις διατάξεις του άρθρου 49 για συντάξεις σε εξαρτωμένους όταν μέλος της Αστυνομίας ή μέλος της Πυροσβεστικής που συμπλήρωσε πέντε ή περισσότερα έτη υπηρεσίας πεθάνει ενώ διατελούσε σε υπηρεσία - |
|  |  | (α) Κατά την ενεργό εκτέλεση του καθήκοντός του· |
|  |   |
|  |  | (β) χωρίς δική του αμέλεια· και |
|  |  |  |
|  |  | (γ) λόγω περιστάσεων που μπορούν ειδικά να αποδοθούν στη φύση του καθήκοντός του, |
|  |  |  |
|  | η σύνταξη που χορηγείται στη χήρα και το τέκνο του είναι εκείνη που θα καταβαλλόταν σ’ αυτούς αν ο αποθανών εξακολουθούσε να βρίσκεται στην υπηρεσία και πέθαινε κατά την ημερομηνία που θα συμπλήρωνε την ηλικία της αναγκαστικής αφυπηρέτησης. Η σύνταξη αυτή υπολογίζεται με βάση την ανώτατη βαθμίδα της μισθοδοτικής κλίμακας του βαθμού του αμέσως ανώτερου από το βαθμό που ο αποθανών κατείχε κατά την ημέρα του θανάτου του. Η περίοδος υπηρεσίας που προστίθεται θεωρείται υπηρεσία για την οποία καταβλήθηκαν τα ποσά που προβλέπονται στο άρθρο 14 του παρόντος Νόμου: |
|  |  |
|  |  Νοείται ότι, αν οι δυνάμει του άρθρου 49 χορηγητέες συντάξεις είναι συνολικά μεγαλύτερες από τις συντάξεις που θα χορηγούνταν δυνάμει του παρόντος άρθρου, καταβάλλονται οι μεγαλύτερες συντάξεις. |
|  |
| **ΜΕΡΟΣ VΙ - ΣΥΝΤΑΞΗ ΟΙΚΟΓΕΝΕΙΩΝ** |
|  |
| Εφαρμογή του Μέρους VΙ του παρόντος Νόμου. | 51. Το Μέρος VΙ του παρόντος Νόμου και οποιαδήποτε άλλα άρθρα, τα οποία προβλέπουν για σύνταξη οικογενειών εφαρμόζονται και σε γυναίκες μέλη του Σχεδίου και σε γυναίκες συνταξιούχες. Οποιαδήποτε αναφορά στις λέξεις "υπάλληλος", "συνταξιούχος", "θανών", "χήρα", "η σύζυγος", "μέλος του Σχεδίου" ερμηνεύεται ότι περιλαμβάνει "γυναίκα υπάλληλο", "γυναίκα συνταξιούχο", "θανούσα", "χήρο", "το σύζυγο", "γυναίκα μέλος του Σχεδίου" και οποιαδήποτε αναφορά σε τέκνα ερμηνεύεται ότι περιλαμβάνει και τα τέκνα γυναίκας μέλους του Σχεδίου ή γυναίκας συνταξιούχου. |
|  |  |
| Συντάξεις οικογενειών. | 52. Τηρουμένων των διατάξεων του παρόντος Μέρους, σε περίπτωση θανάτου προσώπου αν ο θανών - |
|  |  |
|  |  | (α) Ήταν συνταξιούχος· ή |
|  |  |  |
|  |  | (β) εδικαιούτο σύνταξη δυνάμει του Νόμου αυτού, είτε τέτοια σύνταξη χορηγήθηκε είτε όχι· ή |
|  |  |  |
|  |  | (γ) υπηρετούσε ακόμα ως υπάλληλος και κατά το χρόνο του θανάτου του θα είχε δικαίωμα σύνταξης εάν είχε τότε αφυπηρετήσει δυνάμει της παραγράφου (ε) του άρθρου 27 (Περιπτώσεις χορήγησης συνταξιοδοτικών ωφελημάτων), |
|  |  |
|  | χορηγείται για την υπηρεσία του - |
|  |  |
|  |  | (i) "σύνταξη χήρας" όταν καταλείπει σύζυγο· και |
|  |  |
|  |  | (ii) σύνταξη τέκνων, όπως προβλέπεται παρακάτω. |
|  |  |
| Σύνταξη χήρας. | 53.-(1) Σύνταξη χήρας καταβάλλεται στην επιζώσα σύζυγο από το θάνατο του συζύγου της μέχρι το θάνατό της. |
|  |  |
|  |  (2) Σύνταξη χήρας δεν χορηγείται αν η χήρα ξαναπαντρεύτηκε μετά τον θάνατο του συζύγου της. Αν, μετά τη χορήγηση σύνταξης η χήρα ξαναπαντρευτεί, η σύνταξη τερματίζεται από την ημερομηνία του νέου γάμου: |
|  |  |
|  |  Νοείται ότι, σε περίπτωση διάλυσης του νέου γάμου ή θανάτου του νέου συζύγου ο Υπουργός μπορεί, αφού λάβει υπόψη τις περιστάσεις της περίπτωσης, να επιτρέψει την καταβολή στη χήρα σύνταξης μέχρι του ύψους που θα ήταν αν δεν είχε διακοπεί. |
|  |  |
|  |  (3) Για τους σκοπούς του παρόντος Μέρους, χήρα θεωρείται η τελευταία σύζυγος του θανόντα, ανεξάρτητα από το χρόνο τέλεσης του γάμου: |
|  |  |
|  |  Νοείται ότι, σε περίπτωση που ο θανών είχε τελέσει το γάμο μετά την αφυπηρέτησή του, η χήρα δεν δικαιούται σε καταβολή σύνταξης χήρας, εάν δεν παρήλθε χρονικό διάστημα τουλάχιστον πέντε (5) ετών από την ημερομηνία τέλεσης του γάμου μέχρι την ημερομηνία του θανάτου. |
|  |  |
| Υπολογισμός σύνταξης χήρας. | 54.-(1)Τηρουμένων των διατάξεων του εδαφίου (2), το ποσό της σύνταξης χήρας υπολογίζεται επί του ποσού της σύνταξης, το οποίο ελάμβανε ο θανών συνταξιούχος ή θα εδικαιούτο το μέλος του Σχεδίου που απεβίωσε, με βάση τη συντάξιμη υπηρεσία του, κατά την ημέρα του θανάτου του και ορίζεται ως ποσοστό ίσο με 75% της σύνταξής αυτής: |
|  |  |
|  |  Νοείται ότι, αν το μέλος είχε, την ημέρα του θανάτου του στην υπηρεσία, συμπληρώσει συντάξιμη υπηρεσία - |
|  |  |
|  |  | (α) Πέντε ή περισσότερα αλλά κάτω από δέκα έτη, λογίζεται ότι συμπλήρωσε διπλάσια συντάξιμη υπηρεσία· |
|  |  |  |
|  |  | (β) δέκα ή περισσότερα αλλά κάτω από δεκαπέντε έτη, λογίζεται ότι συμπλήρωσε είκοσι έτη συντάξιμη υπηρεσία· |
|  |  |  |
|  |  | (γ) δεκαπέντε ή περισσότερα αλλά κάτω από είκοσι τρία έτη, η συντάξιμη υπηρεσία του αυξάνεται κατά πέντε έτη, με ανώτατο όριο συντάξιμης υπηρεσία τα είκοσι πέντε έτη· |
|  |  |  |
|  |  | (δ) είκοσι τρία ή περισσότερα αλλά κάτω από τριάντα έτη, η συντάξιμη υπηρεσία του αυξάνεται κατά δύο έτη, με ανώτατο όριο συντάξιμης υπηρεσίας τα τριάντα έτη. |
|  |  |
|  | Η υπηρεσία που προστίθεται με τον τρόπο αυτό θεωρείται υπηρεσία για την οποία καταβλήθηκαν τα ποσά που προβλέπονται στο άρθρο 14 του παρόντος Νόμου: |
|  |  |
|  |  Νοείται ότι, η συντάξιμη υπηρεσία δεν μπορεί σε καμιά περίπτωση να υπερβαίνει εκείνη την οποία θα είχε ο υπάλληλος αν παρέμενε στην υπηρεσία μέχρι την ηλικία της υποχρεωτικής αφυπηρέτησής του. |
|  |  |
|  |  (2) Η ελάχιστη δυνάμει του άρθρου αυτού καταβλητέα σύνταξη έχει καθοριστεί από την 1η Ιανουαρίου 2022, σε τετρακόσια δεκαεννιά (419) ευρώ και εβδομήντα δύο (72) σεντ το μήνα. Η ελάχιστη αυτή σύνταξη δεν υπόκειται στην τιμαριθμική αύξηση που προβλέπεται στο άρθρο 57 (Τιμαριθμική αύξηση των συντάξεων): |
|  |  |
|  |  Νοείται ότι, ο Υπουργός Οικονομικών δύναται να προβαίνει σε αναθεώρηση του ποσού της ελάχιστης σύνταξης χήρας με βάση το ποσοστό κατά το οποίο αυξάνονται εκάστοτε οι βασικές παροχές δυνάμει του περί Κοινωνικών Ασφαλίσεων Νόμου.  |
|  |  |
| Σύνταξη τέκνων. | 55.-(1) Σύνταξη τέκνων χορηγείται, αν υπάρχουν τέκνα που τη δικαιούνται και καταβάλλεται εφόσον αυτά τη δικαιούνται. |
|  |  |
|  |  (2) Τηρουμένων των διατάξεων του παρόντος άρθρου, δικαιούνται σύνταξη τα τέκνα του θανόντος και τέκνα συζύγου του. |
|  |  |
|  |  (3) Για τους σκοπούς του παρόντος άρθρου τέκνα είναι τα τέκνα γεννηθέντα σε γάμο ή εκτός γάμου, ή νομιμοποιηθέντα ή αναγνωρισθέντα, ή υιοθετηθέντα ή είναι φυσικά τέκνα της συζύγου εφόσον δεν υπερβαίνουν το δέκατο όγδοο (18ο) έτος της ηλικίας τους ή το εικοστό πέμπτο (25ο) εάν φοιτούν σε σχολή, κολλέγιο, πανεπιστήμιο ή άλλο εκπαιδευτικό ίδρυμα ή εξασκούνται από οποιοδήποτε πρόσωπο σε οποιοδήποτε επιτήδευμα, επάγγελμα ή τέχνη κάτω από συνθήκες που απαιτούν απ’ αυτά ν’ αφιερώνουν στη φοίτηση ή εξάσκησή τους το σύνολο του χρόνου τους ή βρίσκονται σε ενεργό υπηρεσία στην Εθνική Φρουρά δυνάμει των περί Εθνικής Φρουράς Νόμων. Ο όρος "τέκνα" περιλαμβάνει επιγενόμενα τέκνα. |
|  |  |
|  |  (4) Δεν δικαιούνται σε σύνταξη τέκνων με βάση το άρθρο αυτό - |
|  |  |
|  |  | (α) Τέκνα του θανόντος τα οποία γεννήθηκαν μετά την παρέλευση δέκα μηνών αφότου αυτός έπαυσε να είναι μέλος του Σχεδίου ή υιοθετήθηκαν απ’ αυτόν αφότου έπαυσε να είναι μέλος του Σχεδίου· |
|  |  |  |
|  |  | (β) τέκνα συζύγου του θανόντος τα οποία γεννήθηκαν ή υιοθετήθηκαν μετά τη διάλυση του γάμου ή αφότου ο θανών έπαυσε να είναι μέλος του Σχεδίου. |
|  |  |
|  |  (5) Τηρουμένων των διατάξεων του εδαφίου (4), δεν χορηγείται σύνταξη για φυσικό, θετό, υιοθετημένο ή τέκνο γεννηθέν εκτός γάμου του συζύγου του θανόντος, εκτός αν κατά το χρόνο του θανάτου του αυτό εξαρτώταν πλήρως ή κυρίως από το θανόντα. |
|  |  |
|  |  (6) Ανεξάρτητα από τις προηγούμενες διατάξεις του παρόντος άρθρου ο Υπουργός Οικονομικών δύναται να διατάξει - |
|  |  |
|  |  | (α) Την καταβολή σύνταξης τέκνων για τέκνο, το οποίο, ανεξαρτήτως ηλικίας, κατά το χρόνο του θανάτου και των δύο γονέων του υποφέρει από πνευματική ή σωματική αναπηρία, που πιστοποιείται από Ιατροσυμβούλιο ότι το καθιστά ανίκανο να κερδίζει τα αναγκαία για τη ζωή· |
|  |  |  |
|  |  | (β) τη συνέχιση της καταβολής σύνταξης τέκνων σε τέκνο, το οποίο, παρόλο ότι έπαυσε να τη δικαιούται δυνάμει του παρόντος άρθρου, υπέστη κατά την περίοδο που εδικαιούτο σύνταξη, πνευματική ή σωματική αναπηρία που πιστοποιείται από Ιατροσυμβούλιο ότι το καθιστά ανίκανο να κερδίζει τα αναγκαία για τη ζωή: |
|  |  |
|  |  Νοείται ότι, ο Υπουργός Οικονομικών δύναται, σε κάθε περίπτωση, σε οποιοδήποτε χρόνο, να διατάξει τον τερματισμό της σύνταξης, αν ικανοποιηθεί ότι η αναπηρία έπαυσε να υφίσταται ή δεν εμποδίζει το τέκνο να κερδίζει τα αναγκαία για τη ζωή. |
|  |  |
|  |  (7) Ανεξάρτητα από τις προηγούμενες διατάξεις του παρόντος άρθρου, ο Υπουργός Οικονομικών δύναται, μετά τον θάνατο και των δύο γονέων και λαμβανομένων υπόψη των δεδομένων της υπόθεσης, να διατάξει την καταβολή σύνταξης τέκνου για τέκνο, ανεξαρτήτως ηλικίας, το οποίο υποφέρει από σωματική ή πνευματική αναπηρία που πιστοποιείται από ιατροσυμβούλιο, το οποίο αποτελείται από αρμόδιους κυβερνητικούς ιατρικούς λειτουργούς, ακόμα και σε περίπτωση που το τέκνο αυτό είναι ικανό να εργάζεται, ανάλογα με τις δυνάμεις και τις δεξιότητές του: |
|  |  |
|  |  Νοείται ότι, το ποσοστό της σύνταξης τέκνου που καταβάλλεται δυνάμει των διατάξεων του παρόντος άρθρου καθορίζεται από τον Υπουργό Οικονομικών, λαμβανομένων υπόψη των δεδομένων της περίπτωσης. |
|  |  |
| Υπολογισμός και τρόπος καταβολής σύνταξης τέκνων. | 56.-(1) Μια μόνο σύνταξη τέκνων χορηγείται για την υπηρεσία οποιουδήποτε μέλους του Σχεδίου, αλλά - |
|  |  | (α) Το ποσοστό της ποικίλλει, ανάλογα με τον αριθμό των τέκνων τα οποία τη δικαιούνται· |
|  |  |  |
|  |  | (β) καταβάλλεται στο πρόσωπο ή στα πρόσωπα και κατά τέτοια τμήματα, όπως ο Υπουργός ορίζει· και |
|  |  |  |
|  |  | (γ) το πρόσωπο στο οποίο καταβάλλεται ολόκληρη ή οποιοδήποτε τμήμα της χρησιμοποιεί το ποσό που καταβάλλεται σ΄ αυτό χωρίς διάκριση προς όφελος όλων των τέκνων που τη δικαιούνται ή προς όφελος εκείνων από αυτά όπως ο Υπουργός ορίζει. |
|  |  |
|  |  (2) Όταν ο θανών καταλείπει χήρα, το ποσοστό της σύνταξης τέκνων κατά τη διάρκεια της ζωής της είναι το 16,67% της σύνταξης της χήρας αναφορικά με κάθε δικαιούχο τέκνο, με ανώτατο όριο τη σύνταξη για δυο τέκνα. |
|  |  |
|  |  (3) Όταν ο θανών δεν καταλείπει χήρα ή, αν καταλείπει χήρα, μετά το θάνατό της, το ποσοστό σύνταξης τέκνων είναι το 44,44% της σύνταξης η οποία θα καταβαλλόταν στη χήρα αναφορικά με κάθε δικαιούχο τέκνο, με ανώτατο όριο τη σύνταξη για τρία τέκνα. |
|  |  |
|  |  (4) Όταν η χήρα τελέσει νέο γάμο το ποσοστό της σύνταξης τέκνων είναι το 22,22% της σύνταξης η οποία θα καταβαλλόταν στη χήρα με ανώτατο όριο τη σύνταξη για τρία τέκνα. |
|  |  |
|  |  (5) Οι διατάξεις του εδαφίου (2) του άρθρου 54 αναφορικά με την ελάχιστη σύνταξη χήρας, εφαρμόζονται στη σύνταξη χήρας και στη σύνταξη η οποία θα καταβαλλόταν στη χήρα που αναφέρονται στα πιο πάνω εδάφια (2), (3) και (4). |
|  |
| **ΜΕΡΟΣ VII - ΠΟΙΚΙΛΕΣ ΔΙΑΤΑΞΕΙΣ** |
|  |
| Τιμαριθμική και γενική αύξηση των συντάξεων. | 57. Ανεξάρτητα από τις διατάξεις των Μερών III, IV, V και VI του παρόντος Νόμου, χορηγούνται αυξήσεις στις συντάξεις των συνταξιούχων και στις συντάξεις των εξαρτωμένων τους κατά το ίδιο ποσοστό, με τους ίδιους όρους και από την ίδια ημερομηνία που χορηγούνται αυξήσεις στις συντάξεις των συνταξιούχων του Κυβερνητικού Σχεδίου Συντάξεων καθώς και στις συντάξεις των εξαρτωμένων τους. |
|  |  |
|  | «σύνταξη εξαρτωμένων» σημαίνει σύνταξη που καταβάλλεται δυνάμει του παρόντος Νόμου στη χήρα και ή τα τέκνα αποβιώσαντος συνταξιούχου ή αποβιώσαντος μέλους του Σχεδίου. |
|  |  |
| Μείωση ωφελημάτων περί Κοινωνικών Ασφαλίσεων Νόμου. | 58.-(1) Οι παρεχόμενες δυνάμει του παρόντος Νόμου συντάξεις μειώνονται κατά το ποσό της αντίστοιχης συμπληρωματικής παροχής που καταβάλλεται στο συνταξιούχο ή αναφορικά προς αυτόν δυνάμει του περί Κοινωνικών Ασφαλίσεων Νόμου αναφορικά προς τις ασφαλιστέες αποδοχές πάνω στις οποίες καταβλήθηκαν εισφορές από την 6η Οκτωβρίου 1980. |
|  |  |
|  |  (2) Από το φιλοδώρημα το οποίο παρέχεται δυνάμει του παρόντος Νόμου σε μέλος του Σχεδίου στο οποίο δεν καταβάλλεται σύνταξη δυνάμει του παρόντος Νόμου αφαιρείται, κατά το χρόνο της χορήγησης του φιλοδωρήματος, η εισφορά που κατέβαλε ο εργοδότης πάνω στις εκάστοτε ασφαλιστέες αποδοχές του για το αναλογικό μέρος της σύνταξής του δυνάμει του περί Κοινωνικών Ασφαλίσεων Νόμου, μαζί με τόκο, το επιτόκιο του οποίου καθορίζεται από τον Υπουργό Οικονομικών. |
|  |  |
|  |  (3) Σε περίπτωση θανάτου στην υπηρεσία μέλους του Σχεδίου που δεν καταλείπει δικαιούχο δυνάμει του περί Κοινωνικών Ασφαλίσεων Νόμου δεν αφαιρείται η εισφορά που αναφέρεται στο προηγούμενο εδάφιο. |
|  |  |
| Αναπροσαρμογή του ύψους των απολαβών. | 59.-(1) Ανεξάρτητα από τις διατάξεις οποιουδήποτε άλλου Νόμου ή Κανονισμού που ρυθμίζει θέματα μισθοδοσίας ο μισθός των υπαλλήλων που είναι μέλη του Σχεδίου οι οποίοι συμπλήρωσαν ή συμπληρώνουν την ηλικία των εξήντα τριών (63) ετών κατά ή μετά την ημερομηνία έναρξης ισχύος του παρόντος Νόμου και οι οποίοι είναι δικαιούχοι αναλογικής σύνταξης από το Ταμείο Κοινωνικών Ασφαλίσεων, μειώνεται κατά το ύψος της αναλογικής σύνταξης που αντιστοιχεί σε υπηρεσία στην κρατική υπηρεσία και στον ευρύτερο δημόσιο τομέα, ανάλογα με την υπηρεσία εκάστου υπαλλήλου μέλους του Σχεδίου. |
|  |  |
|  |  (2) Ο Υπουργός Οικονομικών έχει εξουσία να αποφασίζει για την άρση ανωμαλιών και την επίλυση προβλημάτων που δυνατό να προκύψουν από την εφαρμογή της παρούσας ρύθμισης. |
|  |  |
| Μη εφαρμογή του Κανονισμού 46 των περί Στρατού της Δημοκρατίας (Προσλήψεις, Ιεραρχία, Προαγωγές και Τερματισμός Απασχόλησης Συμβασιούχων Υπαξιωματικών) Κανονισμών. | 60. Με την έναρξη ισχύος του παρόντος Νόμου δεν τυγχάνει εφαρμογής η πρόνοια του Κανονισμού 46 των περί Στρατού της Δημοκρατίας (Προσλήψεις, Ιεραρχία, Προαγωγές και Τερματισμός Απασχόλησης Συμβασιούχων Υπαξιωματικών) Κανονισμών με την οποία παρέχεται σε συμβασιούχους υπαξιωματικούς το δικαίωμα κατά τη συμπλήρωση του ορίου ηλικίας υποχρεωτικού τερματισμού της απασχόλησής τους, για υποβολή αιτήματος σύναψης νέας σύμβασης απασχόλησης διάρκειας τριών (3) ετών, η οποία μπορεί να ανανεωθεί για ακόμη τρία (3) έτη: |
|  |  Νοείται ότι, ανεξαρτήτως των διατάξεων του παρόντος άρθρου, οι υπηρετούντες κατά την ημερομηνία έναρξης ισχύος του παρόντος Νόμου συμβασιούχοι υπαξιωματικοί οι οποίοι συνομολόγησαν ή ανανέωσαν σύμβαση απασχόλησης δυνάμει του Κανονισμού 46 των περί Στρατού της Δημοκρατίας (Προσλήψεις, Ιεραρχία, Προαγωγές και Τερματισμός Απασχόλησης Συμβασιούχων Υπαξιωματικών) Κανονισμών, αφυπηρετούν την πρώτη ημέρα του μήνα που ακολουθεί το μήνα κατά τον οποίο λήγει η σύμβαση απασχόλησής τους. |
|  |  |
| Εφαρμογή ειδικών διατάξεων σε σχέση με τα μέλη του ακαδημαϊκού προσωπικού Δημόσιου Πανεπιστημίου. | 61. Ανεξαρτήτως των διατάξεων του παρόντος Νόμου - |
|  |  | (α) Ετήσια σύνταξη και εφάπαξ ποσό καταβάλλεται στα μέλη του ακαδημαϊκού προσωπικού που αφυπηρετούν στις βαθμίδες του Καθηγητή ή Αναπληρωτή Καθηγητή και τα οποία έχουν κατά την αφυπηρέτησή τους συντάξιμη υπηρεσία τουλάχιστον πέντε (5) ετών· |
|  |  |  |
|  |  | (β) στα μέλη του ακαδημαϊκού προσωπικού που αφυπηρετούν στις βαθμίδες του Λέκτορα ή Επίκουρου Καθηγητή χορηγείται ένα φιλοδώρημα μόνο το οποίο υπολογίζεται σύμφωνα με τις πρόνοιες του εδαφίου (3) του άρθρου 45 του Νόμου, χωρίς να απαιτείται ελάχιστος χρόνος συντάξιμης υπηρεσίας:  |
|  |  |  |
|  |  |  Νοείται ότι, φιλοδώρημα υπολογιζόμενο κατά τον ίδιο τρόπο χορηγείται και στα μέλη του ακαδημαϊκού προσωπικού που αφυπηρετούν στις βαθμίδες του Καθηγητή ή Αναπληρωτή Καθηγητή και έχουν συντάξιμη υπηρεσία μικρότερη των πέντε (5) ετών· |
|  |  |  |
|  |  | (γ) τα μέλη του ακαδημαϊκού προσωπικού αφυπηρετούν υποχρεωτικά κατά τη λήξη του ακαδημαϊκού έτους εντός του οποίου συμπληρώνουν την ηλικία των εξήντα επτά (67) ετών· και |
|  |  |  |
|  |  | (δ) η σύνταξη που χορηγείται σε μέλος του ακαδημαϊκού προσωπικού που αφυπηρετεί πριν τη συμπλήρωση της ηλικίας υποχρεωτικής αφυπηρέτησης στις βαθμίδες του Καθηγητή ή Αναπληρωτή Καθηγητή αρχίζει να καταβάλλεται με τη συμπλήρωση της ηλικίας των εξήντα δύο (62) ετών ή σε οποιοδήποτε μεταγενέστερο χρόνο του επιτραπεί να αφυπηρετήσει. |
|  |  |
| Βεβαίωση ζωής και αποδεικτικά μέσα. | 62. Κάθε συνταξιούχος, χήρα/ος, τέκνο ή γονέας μετά την απόκτηση δικαιώματος παροχής ετήσιας σύνταξης προσκομίζει απόδειξη ότι βρίσκεται στη ζωή και οποιαδήποτε άλλα αποδεικτικά πιστοποιητικά που καθορίζει ο Γενικός Λογιστής. Σε περίπτωση παράλειψης συμμόρφωσης ο Υπουργός Οικονομικών δύναται να αναστείλει την καταβολή της σύνταξης. |
|  |  |
| Βεβαίωση υπηρεσίας. | 63. Λεπτομέρειες που αφορούν στην υπηρεσία μέλους του Σχεδίου οι οποίες δεν μπορούν να επαληθευτούν με βάση τα υφιστάμενα αρχεία, βεβαιώνονται με την προσκόμιση τέτοιων αποδεικτικών στοιχείων τα οποία ήθελε καθορίσει ο Υπουργός Οικονομικών. |
|  |  |
| Εξουσία για παράταση χρόνου. | 64. Όπου καθορίζεται οποιαδήποτε περίοδος ή ημερομηνία στο Νόμο, εντός ή κατά την οποία πρέπει να ασκηθεί οποιοδήποτε δικαίωμα εκλογής, ο Υπουργός Οικονομικών ή το κατά περίπτωση αρμόδιο όργανο μπορεί, μετά από γραπτή αίτηση προς αυτόν/ό, ανεξάρτητα αν η περίοδος αυτή έχει εκπνεύσει ή η ημερομηνία έχει παρέλθει, να παρατείνει την περίοδο αυτή ή να καθορίσει μεταγενέστερη ημερομηνία για την υποβολή αίτησης ή την άσκηση του δικαιώματος εκλογής. |
|  |  |
| Ημερομηνία έναρξης ισχύος του παρόντος Νόμου. | 65. Ο παρών Νόμος τίθεται σε ισχύ την ……………….. |

|  |
| --- |
| ΜΕΡΟΣ VIII – ΠΙΝΑΚΕΣ |
| ΠΙΝΑΚΑΣ 1 |
| (Άρθρο 26(1)(β)) |
|  |  |
| ΣΥΝΤΕΛΕΣΤΕΣ ΜΕΤΑΤΡΟΠΗΣ ΕΦΑΠΑΞ ΠΟΣΟΥ ΣΕ ΣΤΑΘΕΡΟ ΕΤΗΣΙΟ ΠΟΣΟ |
|  |  |
| **Ηλικία** | **Πρόσοδος** |
| 50 | 17,74 |
| 51 | 17,40 |
| 52 | 17,07 |
| 53 | 16,73 |
| 54 | 16,38 |
| 55 | 16,03 |
| 56 | 15,68 |
| 57 | 15,32 |
| 58 | 14,96 |
| 59 | 14,60 |
| 60 | 14,24 |
| 61 | 13,87 |
| 62 | 13,49 |
| 63 | 13,12 |
| 64 | 12,73 |
| 65 | 12,36 |
| 66 | 11,97 |
| 67 | 11,59 |

Η πρόσοδος αντιστοιχίζεται με συμπληρωμένα έτη ηλικίας του μέλους του Σχεδίου.

Μήνες πέραν των συμπληρωμένων ετών ηλικίας αγνοούνται και ενδιάμεσοι πρόσοδοι μεταξύ δύο ηλικιών δεν υπολογίζονται.

|  |
| --- |
| ΠΙΝΑΚΑΣ 2 |
| (Άρθρο 46(1)) |
| ΣΥΝΤΕΛΕΣΤΕΣ ΑΝΑΛΟΓΙΣΤΙΚΗΣ ΜΕΙΩΣΗΣ ΣΥΝΤΑΞΙΟΔΟΤΙΚΩΝ ΩΦΕΛΗΜΑΤΩΝ ΤΩΝ ΜΕΛΩΝ ΤΟΥ ΣΧΕΔΙΟΥ ΠΟΥ ΑΦΥΠΗΡΕΤΟΥΝ ΠΡΙΝ ΤΟ ΕΚΑΣΤΟΤΕ ΙΣΧΥΟΝ ΟΡΙΟ ΗΛΙΚΙΑΣ ΥΠΟΧΡΕΩΤΙΚΗΣ ΑΦΥΠΗΡΕΤΗΣΗΣ |
|  |  |  |
| ΣΥΝΟΛΟ ΕΤΩΝ ΠΡΙΝ ΤΟ ΕΚΑΣΤΟΤΕ ΙΣΧΥΟΝ ΟΡΙΟ ΗΛΙΚΙΑΣ ΥΠΟΧΡΕΩΤΙΚΗΣ ΑΦΥΠΗΡΕΤΗΣΗΣ\* | ΣΥΝΤΑΞΗ | ΕΦΑΠΑΞ |
| 17 | - | 31,00% |
| 16 | - | 29,80% |
| 15 | - | 28,60% |
| 14 | - | 27,40% |
| 13 | - | 26,10% |
| 12 | - | 24,70% |
| 11 | - | 23,30% |
| 10 | - | 21,80% |
| 9 | - | 20,20% |
| 8 | 34,00% | 18,60% |
| 7 | 30,90% | 16,80% |
| 6 | 27,60% | 14,80% |
| 5 | 23,90% | 12,80% |
| 4 | 19,90% | 10,60% |
| 3 | 15,60% | 8,20% |
| 2 | 10,90% | 5,70% |
| 1 | 5,70% | 2,90% |
| 0 | 0,00% | 0,00% |

\*Έτη πριν το εκάστοτε ισχύον όριο ηλικίας υποχρεωτικής αφυπηρέτησης.

Στην περίπτωση που η αφυπηρέτηση πριν το όριο ηλικίας υποχρεωτικής αφυπηρέτησης λαμβάνοντας υπόψη το μήνα αφυπηρέτησης, δεν αντιστοιχεί σε ακριβή αριθμό ετών, αλλά βρίσκεται στο ενδιάμεσο δύο (2) χρόνων για τα οποία ισχύει διαφορετικός συντελεστής αναλογιστικής μείωσης, υπολογίζεται νέος συντελεστής μεταξύ των δύο συντελεστών που αφορούν σε ακριβή έτη στα οποία εμπίπτει η αφυπηρέτηση. Ο υπολογισμός γίνεται αναλογικά, στη βάση του αριθμού των συμπληρωμένων μηνών του έτους κατά το οποίο επισυμβαίνει η αφυπηρέτηση πριν το εκάστοτε ισχύον όριο ηλικίας υποχρεωτικής αφυπηρέτησης.

ΛΛΟ/νομ. συνταξιοδοτικά ωφελήματα 220330/ΠΓΠ